
Ghidul Solicitantului este un material de informare tehnică a solicitanților finanţării din Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare  şi se constituie în suport informativ complex pentru întocmirea proiectelor conform exigenţelor specifice.

Ghidul Solicitantului prezintă regulile pentru pregătirea, elaborarea, editarea şi depunerea proiectului de investiţii, precum şi modalitatea de selecţie, aprobare şi derulare a implementării proiectului dumneavoastră.

De asemenea, conţine lista indicativă a tipurilor de investiţii eligibile, documentele, avizele şi acordurile care trebuie prezentate, modelul Cererii de Finanţare al Contractului de Finanţare, precum şi alte informaţii utile realizării proiectului şi completării corecte a documentelor necesare. 

Ghidul Solicitantului, precum şi documentele anexate pot suferi rectificări ca urmare a actualizării legislatiei naţionale şi comunitare sau procedurale – varianta actualizată a ghidului urmând a fi publicată pe pagina de internet www.afir.ro




IMPORTANT!
Pentru a obţine informaţiile cu caracter general, consultaţi pagina de internet www.afir.ro.
De asemenea, pentru a obţine informaţii despre Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare  ne puteţi contacta direct la sediile noastre, prin telefon, prin e-mail sau prin pagina de internet – vezi datele de contact de la finalul Ghidului Solicitantului.

[bookmark: _Toc148620750][bookmark: _Toc182316827]CAPITOLUL I. INFORMAȚII GENERALE PRIVIND SCHEMA DE AJUTOR 
Prezenta schemă contribuie la implementarea Programului-cheie 1: SRE și stocarea energiei – Sprijin pentru realizarea de noi centrale electrice şi sisteme de încălzire-răcire bazate pe surse regenerabile de energie şi pentru realizarea de capacităţi de stocare a energiei electrice, conform prevederilor Ordonanţei de urgenţă a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare, precum și a celor specifice din reglementările Uniunii Europene şi naționale, ale strategiilor şi documentelor de politici publice naţionale și europene. 
Fondul pentru modernizare a fost instituit ca mecanism de finanțare prin articolul 10d Directiva  2003/87/CE a Parlamentului European și a Consiliului din 13 octombrie 2003 din Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare (Directiva ETS). 
Baza legală
· Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare, privind înființarea Fondului pentru modernizare;
· Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre ale Uniunii Europene;
· Regulamentul (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu completările și modificările în vigoare;
· Ordonanța de urgență a Guvernului nr. 60 din 4 mai 2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu completările și modificările ulterioare;
· Acordului privind delegarea de către Ministerul Energiei a competențelor și atribuțiilor aferente gestionării finanțării alocate prin Fondul pentru modernizare în scopul finanțării investițiilor corespunzătoare domeniului gestionat de către Ministerul Agriculturii și Dezvoltării Rurale, aprobat prin Ordinul comun al ministrului energiei și ministrului agriculturii și dezvoltării rurale nr. 64/176/2023;
· Ordinul ministrului agriculturii și dezvoltării rurale nr. 70/16.02.2023 pentru aprobarea Schemei de ajutor de stat privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare, cu modificările și completările ulterioare;
· Ordinul 449/2023 pentru modificarea Anexei la Ordinul ministrului agriculturii și dezvoltării rurale nr. 70/2023 pentru aprobarea Schemei de ajutor de stat privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare;
· Ordinul 450/2023 privind exercitarea atribuțiilor și competențelor stabilite conform Acordului privind delegarea de către Ministerul Energiei a competențelor și atribuțiilor aferente gestionării finanțării alocate prin Fondul pentru modernizare în scopul finanțării investițiilor corespunzătoare domeniului gestionat de către MADR.
Obiectivul specific schemei de ajutor 
Sprijinul financiar în cadrul prezentei scheme este acordat pentru investiţii destinate producţiei de energie electrică din sursele regenerabile de energie, cu sau fără instalații de stocare, contribuind la atingerea obiectivelor asumate de România în cadrul Planului Național Integrat în domeniul Energiei și Schimbărilor Climatice 2021 – 2030 (PNIESC), ale celor din cadrul  Pactului verde european, precum și ale angajamentelor Uniunii de a pune în aplicare Acordul de la Paris și obiectivele de dezvoltare durabilă ale ONU.
Schemă se bazează pe procedură de ofertare concurențială și vizează sprijinirea investițiilor în producerea energiei electrice din surse regenerabile eoline și solare pentru autoconsum realizate de întreprinderile din cadrul sectorului agricol și industriei alimentare, în scopul creșterii ponderii surselor regenerabile de energie în mixul total de energie și reducerii emisiilor de gaze cu efect de seră.
Investițiile finanțate în cadrul acestei măsuri vor avea un impact pozitiv în ceea ce privește:
a) reducerea emisiilor de carbon în atmosferă generate de sectorul energetic prin înlocuirea unei părţi din cantitatea de combustibili fosili consumaţi în fiecare an - cărbune, gaz natural;
b) o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului;
c) atingerea obiectivelor Uniunii Europene privind producţia de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile;
d) implementarea programelor cheie stabilite în Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative;
e) atingerea obiectivelor din Planul Național Integrat în domeniul Energiei și Schimbărilor Climatice 2021-2030, aprobat prin H.G. nr. 1.076/2021 privind ponderea globală de energie din surse regenerabile în consumul final brut de energie;
f) creşterea producţiei de energie electrică din surse regenerabile contribuind la obiectivele Pactului verde european ca strategie de creștere sustenabilă a Europei și combaterea schimbărilor climatice în concordanță cu angajamentele Uniunii de a pune în aplicare Acordul de la Paris și obiectivele de dezvoltare durabilă ale ONU;
g) creşterea ponderii energiei regenerabile în totalul consumului de energie primară, ca rezultat al investiţiilor de creştere a puterii instalate de producere a energiei electrice din sursele regenerabile de energie menționate la art. 2 alin. (2);
h) atingerea obiectivului privind neutralitatea climatică, prevăzut în Regulamentul (UE) 2021/1119 al Parlamentului European și al Consiliului din 30 iunie 2021 de stabilire a cadrului pentru atingerea neutralității climatice și de modificare a Regulamentelor (CE) nr. 401/2009 și (UE) 2018/1999 ("Legea europeană a climei"), referitor la asigurarea, până cel tîrziu în 2050 a unui echilibru la nivelul Uniunii între emisiile și absorbțiile de gaze cu efect de seră care sunt reglementate în dreptul  Uniunii, astfel încât să se ajungă la zero emisii nete până la acea dată;
i) decongestionarea Sistemului Energetic Național prin utilizarea de noi capacități de producție a energiei electrice, prin creșterea gradului de independență energetică a întreprinderilor din cadrul sectorului agricol și industriei alimentare;
j) punerea în aplicare a inițiativei emblematice Accelerarea (Power-up) din Strategia anuală pentru 2021 privind creșterea durabilă, care are ca obiectiv dezvoltarea și utilizarea surselor regenerabile de energie EUR-Lex - 52020DC0575 - EN - EUR-Lex (europa.eu).
Finanţarea proiectelor în cadrul acestei schemei de ajutor este de tip nerambursabil prin rambursarea cheltuielilor eligibile făcute pentru realizarea proiectului la valoarea şi în condiţiile stabilite prin Contractul de finanţare.
[bookmark: _Hlk113456215]În situaţia în care, pe parcursul perioadei de depunere a proiectelor, intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, Agenția pentru Finanțarea Investițiilor Rurale, în calitatea sa de administrator de schemă va aduce completări sau modificări ale conţinutului acestuia, prin publicarea unei versiuni revizuite.


[bookmark: _Toc182316828][bookmark: _Toc148620757]CAPITOLUL II. ETAPELE DE IMPLEMENTARE A SCHEMEI DE SPRIJIN 
[bookmark: _Toc182316829]Etapele de implementare a schemei de sprijin
Etapele de implementare a schemei de sprijin sunt următoarele:
a) publicarea pe pagina de internet a AFIR a informaţiilor necesare demarării sesiunii de depunerea cererilor de finațare;
b) încărcarea documentelor de către solicitanți în aplicație;
c) analiza, de către AFIR, a documentelor încărcate de solicitanți:
i. verificarea conformității administrative a cererii de finanțare; 
ii. verificarea criteriilor de eligibilitate ale solicitantului;
iii. verificarea criteriilor de eligibilitate ale investiției;
iv. Verificarea criteriilor de selecție – Grila de evaluare tehnico-economică a cererii de finanțare.
d) publicarea, pe site AFIR, a Raportului de evaluare și scorare;
e) depunere și analiză/soluționare contestații și publicare Raport de contestații;
f) publicarea, pe site AFIR, a Raportului final de selecție;
g) depunerea documentelor obligatorii în vederea contractării;
h) semnarea contractelor de finanţare cu solicitanții selectați pentru finanțare;
i) implementarea proiectelor;
j) monitorizarea proiectelor.
Pentru derularea programului, prin ordin al ministrului agriculturii și dezvoltării rurale, se aprobă și se publică pe pagina de internet a AFIR:
a) perioada de derulare a sesiunilor de depunere a cererilor de finanțare şi sumele alocate;
b) ghidul solicitantului, grile de evaluare, proceduri de lucru, instrucţiuni şi/sau alte documente interne ale AFIR, inclusiv pentru îndeplinirea de sarcini şi realizarea anumitor activităţi în cadrul programului.
Informaţiile necesare desfăşurării programului, sumele alocate finanţării şi documentele relevante se gestionează prin intermediul aplicaţiei informatice, precum şi prin alte modalităţi stabilite de către AFIR şi comunicate terţilor.


[bookmark: _Toc182316830]CAPITOLUL III. INFORMAȚII PRIVIND ACORDAREA FINANȚĂRII
Administratorul Schemei de ajutor de stat privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare este Ministerul Agriculturii și Dezvoltării Rurale, prin Agenția pentru Finanțarea Investițiilor Rurale, în condiţiile prevăzute la art. 7 alin.(3) din OUG nr. 60/2022, cu modificările ulterioare, la art. 2 alin.(1) lit. b) din OUG nr. 77/2014, cu modificările și completările ulterioare și la articolul 5 alin (7) din anexa la Ordinul 70/2023 cu modificările și completările ulterioare.
Prin Ghidul Solicitantului se stabilesc condițiile de implementare a Schemei de Ajutor în conformitate cu obiectivele Fondului pentru Modernizare, în limita bugetului alocat. Acordarea ajutoarelor de stat în cadrul acestei scheme se face în baza art. 41 din Regulamentul (UE) 651/2014, cu completările și modificările ulterioare.
Conform Ordinul ministrului agriculturii și dezvoltării rurale nr. 70/16.02.2023 procedura de ofertare concurențială înseamnă un proces de ofertare nediscriminatoriu care prevede participarea unui număr suficient de solicitanți astfel încât bugetul sau volumul aferent procedurii de ofertare reprezintă o constrângere obligatorie, ceea ce creează o situaţie în care nu toţi solicitanţii pot primi ajutoare. 
Prezentul ghid a fost elaborat pentru solicitanții care doresc să obțină finanţare din fondurile alocate Romaniei prin Fondul pentru Modernizare pentru proiecte de investiţii în producerea energiei electrice din surse regenerabile eoline și solare pentru autoconsum, exclusiv pentru activitatea desfașurată conform codurilor CAEN eligibile pentru schemă, realizate de întreprinderile din cadrul sectorului agricol și industriei alimentare.
Ghidul solicitantului constituie un suport informativ, care include informaţii referitoare la condiţiile de finanţare, procedurile de evaluare şi selecţie a proiectelor şi informaţii generale privind implementarea și monitorizarea proiectelor.
[bookmark: _Toc182316831]1. Aria geografică de aplicare
Prezenta schemă de ajutor de stat se aplică la nivel național. 
[bookmark: _Toc182316832]2. Obiectivele şi rezultatele proiectelor finanțabile
Obiectivul general al proiectului va fi stabilit în directă corelare cu „Programului-cheie 1” Surse regenerabile de energie și stocarea energiei din Fondul pentru modernizare din cadrul FM şi cu acţiunea de finanţare, în conformitate cu indicaţiile din art. 3 și 4 din Schema de ajutor de stat privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare. 
Descrierea proiectului va indica un minim de informaţii cu privire la următoarele aspecte:
· Informații privind obiectivele și activitățile propuse în cadrul proiectului;
· Informaţii privind investiția realizată (localizare, date fizice, factori interesaţi etc.)
[bookmark: _Toc182316833]3. Descrierea investiţiei
Descrierea proiectului va indica un minim de informaţii cu privire la următoarele aspecte: informații privind obiectivele și activitățile propuse în cadrul proiectului; informaţii privind infrastructura realizată (localizare, date fizice, factori interesaţi, etc.)
[bookmark: _Toc182316834][bookmark: _Toc148620751]4. Solicitanți eligibili 
Solicitanți eligibili sunt:
a) Întreprinderile din sectorul agricol (microîntreprinderi, întreprinderi mici, mijlocii și întreprinderi mari, inclusiv PFA, II, IF[footnoteRef:1], precum și cooperativele agricole[footnoteRef:2] ori societățile cooperative agricole[footnoteRef:3] care dețin active fizice de producție și/sau procesare produse agro alimentare), societăți agricole[footnoteRef:4], legal constituite; [1:  Înființate și organizate conform OUG nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări prin Legea nr.182/2016, cu modificările ulterioare]  [2:  Înființate si organizate conform Legii nr.566/2004 a cooperației agricole, cu modificările și completările ulterioare]  [3:  Înființate si organizate conform Legii nr.1/2005 privind organizarea și funcționarea cooperației, republicată, cu modificările ulterioare]  [4:  Înființate în baza Legii 36/1991 privind societățile agricole și alte forme de asociere în agricultură, cu modificarile și completările ulterioare] 

b) Întreprinderile din sectorul industriei alimentare (microîntreprinderi, întreprinderi mici, mijlocii și întreprinderi mari, inclusiv PFA, II, IF), legal constituite și înregistrate la ONRC;
c) Organizații/federații de organizații din domeniul îmbunătățirilor funciare (OUAI/FOUAI), constituite conform Legii nr. 138/2004 privind îmbunătățirile funciare, republicată, cu modificările și completările ulterioare.
Solicitanții prezentei scheme de ajutor de stat prevăzuți la pct.a) și b) din sectoarele agricultură și industrie alimentară trebuie să aibă înscrise și autorizate, la momentul depunerii cererilor de finanțare,  în statutul societăților și autorizate ONRC ca activități principale sau activități secundare, activități desfășurate în sectoarele menționate definite de următoarele coduri CAEN:
a) COD CAEN 01 - Agricultura, vânătoare și servicii anexe
b) COD CAEN 10 - Industria alimentară
c) COD CAEN 11 - Fabricarea băuturilor
Activitatea economică identificată prin codul CAEN pentru care se solicită finanţarea este eligibilă, dacă prin proiect nu se sprijină în niciun fel sectoarele și situațiile excluse conform articolului 1, alin. (3) din Regulamentul (UE) nr. 651/2014. În cazul în care o întreprindere își desfășoară activitatea atât în sectoarele excluse, cât și în sectoarele care intră în domeniul de aplicare al Regulamentului, prezenta schemă se aplică pentru aceste ultime sectoare sau activităţi, cu condiţia ca întreprinderile să asigure(prin mijloace corespunzătoare, precum separarea activităţilor sau o distincție între costuri) că activităţile desfășurate în sectoarele excluse nu beneficiază de sprijin. 
La momentul contractării solicitanții sprijinului de ajutor de stat trebuie să aibă înscrisă în statutul societăţii, între altele, activitatea privind producerea de energie electrică, corespunzătoare diviziunii 35: "Producţia şi furnizarea de energie electrică şi termică, gaze, apă caldă şi aer condiţionat", clasa CAEN 3511 – Producția de energie electrică, după caz. Excepție vor face proiectele care prevăd capacități de producere a energie electrice în sistem off grid[footnoteRef:5]. [5:  Un sistem fotovoltaic off-grid, cunoscut și sub numele de sistem izolat de rețea, este un sistem fotovoltaic independent care nu este conectat la rețeaua electrică publică. Acest tip de sistem fotovoltaic funcționează independent, generând și stocând energia electrică necesară pentru a alimenta punctul de consum vizat.] 

Solicitanții pot depune proiecte numai individual. 
Solicitanții pot depune mai multe proiecte, doar dacă investițiile vizează locuri de producție și de consum diferite, cu încadrarea în limita sumei de 20.000.000 euro pe solicitant. Același proiect nu poate să conțină mai multe puncte de producție de energie.
Pot fi eligibili și  solicitanții care demonstrează, până la momentul depunerii cererii de finanțare, că au proiecte contractate pe fonduri europene pentru activității aferente codurilor CAEN eligibile.  

[bookmark: _Toc182316835]5. Acțiunile eligibile 
În cadrul acestei proceduri de ofertare concurețială vor putea fi finanțate proiecte care au ca obiectiv implementarea uneia          dintre acțiunile menționate mai jos:
[bookmark: _Hlk112853148]a) realizarea capacităților noi de producere energie electrică, cu sau fără stocare, din surse solare (sub 1 MW inclusiv și peste 1 MW)
b) realizarea capacităților noi de producere de energie electrică, cu sau fără stocare, din surse eoliene (sub 1 MW inclusiv și peste 1 MW);
	ATENȚIE!
Nu sunt eligibile proiectele de investitii care sunt propuse pentru a înlocui capacități mai vechi de producere a energiei electrice din surse regenerabile de energie solară și eoliană, proiectele ce vizează extinderi ale capacităților existente și nici proiectele care nu au prevăzut un autoconsum mai mic de 70% din energia electrică produsă prin capacitatea nou instalată.


NOTĂ: 
· Extinderea unei capacități existente înseamnă construirea unei capacități de producere a energiei electrice a cărei funcționare depinde de o capacitate deja existentă și care nu poate fi contorizată și monitorizată separat față de capacitatea existentă. 
· Autoconsumul se referă la energia produsă, livrată și utilizată de către solicitant exclusiv pentru activitatea desfașurată conform codurilor CAEN eligibile pentru schemă (COD CAEN 01, COD CAEN 10, COD CAEN 11) și care reprezintă minimum 70 % din producția pe un an al centralei regenerabile finanțate.
· Nu sunt eligibile proiectele mixte care propun investiții în capacități de producție de energie din surse eoliene și surse solare.
· Nu sunt eligibile proiectele care propun investiții doar în capacități de stocare a energiei electrice, fără investiții în capacitați de producție de energie din surse eoliene sau surse solare.
În scopul asigurării unei IDENTITĂȚI VIZUALE armonioase şi pentru respectarea unitară a regulilor privind vizibilitatea, beneficiarii vor trebui să aplice cel puțin măsurile minime obligatorii din cadrul Regulamentului (UE) nr. 2020/1001 al Comisiei din 9 iulie 2020.

[bookmark: _Toc182316836]6. Activităţile eligibile
Următoarele activităţi prevăzute în proiect sunt eligibile:
a) achiziţionarea de instalaţii/echipamente pentru construirea de capacități noi de producție și/sau stocare a energiei     electrice din surse regenerabile de energie eoliană și solară;
b) construcţii care fac obiectul proiectului de investiție pentru producerea de energie electrică din surse regenerabile (eoliană și solară);
c) cheltuielile cu montajul şi punerea în funcţiune a instalaţiilor/echipamentelor pentru construirea de capacități noi de producție și/sau stocare a energiei  electrice din surse regenerabile de energie eoliană și solară.
	ATENȚIE!
Sunt considerate eligibile numai cheltuielile efectuate după semnarea contractului cu AFIR. Suma aprobată nu se poate suplimenta. 
Costurile de operare a investiției nu sunt eligibile. 


În situaţia în care AFIR declară neeligibile anumite cheltuieli, acestea nu se finanţează/nu se plătesc /se recuperează și rămân în sarcina solicitantului/beneficiarului.
Cheltuielile cu echipa de management de proiect nu sunt eligibile. 

[bookmark: _Toc148620754][bookmark: _Toc182316837]7. Indicatorii obligatorii ai proiectului de investiții  
Toate proiectele vor demonstra contribuţia la următorii indicatori:
	[bookmark: _Hlk112841267]ID
	Indicatori obligatorii la nivel de proiect
	Unitate de măsură

	 Indicatorul I.1
	Capacitate operațională instalată de producere a energiei din surse regenerabile
	 MW

	 Indicatorul I.2
	Reducerea gazelor cu efect de seră: Scădere anuală estimată  a gazelor cu efect de seră
	 Echivalent tone de CO2/an

	 Indicatorul I.3
	Producţia medie de energie electrică din surse regenerabile
	 MWh/an

	 Indicatorul I.4
	Producția totală de energie electrică din surse regenerabile pentru perioada de referință
	 MWh

	 Indicatorul I.5
	Procentul din producția totală de energie din surse regenerabile estimat a fi folosit pentru consumul propriu (*)
	 % (*)

	 Indicatorul I.6
	Factorul de capacitate al centralei
	 %


(*) consumul propriu în cadrul societății sau grupului de societăți va reprezenta obligatoriu minimum 70 % din producția de energie din surse regenerabile a centralei finanțate.
În perioada de monitorizare, pentru justificarea consumului minim anual, beneficiarul va prezenta, alături de documentele justificative, rezultatul următorului calcul:
I – C <= 30% P, unde:
P = cantitatea anuala de energie electrica produsa de centrala, avand la baza ca document justificativ productia inregistrata de contorul/sistemul SCADA al centralei;
I = cantitatea anuala de energie electrica injectata in retea, avand la baza ca document justificativ facturile emise de furnizor in cazul prosumatorilor sau procesele verbale de citire contor emise de catre operatorul de distributie in cazul instalațiilor cu Pi mai mare de 400 kW;
C = Cantitatea anuală de energie electrică consumată din rețea, având la bază ca document justificativ facturile emise de furnizor.

Definițiile indicatorilor și indicații privind cuantificarea acestora:
Indicatorul I.1 = Capacitatea suplimentară instalată pentru energia din surse regenerabile datorită sprijinului acordat prin măsuri în cadrul mecanismului și care este operațională (și anume, conectată la rețea, dacă este cazul, și complet pregătită să producă energie sau care produce deja energie). Capacitatea        de producție este definită drept „puterea electrică maximă netă”, astfel cum este definită de Eurostat.
Notă: 
În cazul energiei produsă din sursă regenerabilă solară, acest indicator reprezintă capacitatea nou instalată obținută prin însumarea puterii nominale a invertoarelor  (puterea în curent alternativ). In situația în care puterea în invertoare este mai mare decât cea instalată în panouri fotovoltaice se va utiliza valoarea cea mai mică dintre cele două la calculul indicatorului și a ajutorului de stat solicitat. 
Formula de calcul: Capacitate nou instalată de producere a energiei din surse regenerabile, exprimată în MW.
Indicatorul I.2 = Estimarea totală a scăderii anuale a cantității de emisii de gaze cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile.
Formula de calcul: Cantitatea de emisii de gaze cu efect de seră, redusă ca urmare a instalării capacității noi de producere a energiei din surse regenerabile, considerată neutră din punct de vedere a emisiilor de gaze cu efect de seră, în echivalent tone de CO2.
Se calculează parcurgând următorii pași:
a. Se calculează producția anuală medie de energie electrică = capacitatea ce urmează a fi instalată din regenerabile* perioada de utilizare anuală (care să nu fie mai mică decât 1000 h/an pentru energie solară, 2100 h/an pentru energie eoliană,);
b. Se calculează cantitatea de emisii redusă: producția anuală medie de energie electrică se înmulțește cu factorul de emisii de CO2 mediu ponderat la nivel național pentru surse fosile calculat pe baza datelor din raportul ANRE pentru anul 2021 / 2022, după caz.
Factorul de emisii de CO2 mediu ponderat la nivel național conform raportului ANRE pentru fiecare MWh din surse fosile este 0,6119 tone CO2/MWh.
Indicatorul I.3 = Producţia medie de energie electrică din surse regenerabile
Metodologie de calcul: Producția de energie din surse regenerabile conform capacității instalate, calculată cu programe de specialitate, monitorizată prin rapoartele anuale ale operatorilor înregistrați și statistici oficiale.
Indicatorul I.4 = Producția totală de energie electrică din surse regenerabile pentru perioada de referință
Formula de calcul: Producția anuală de energie electrică * durata de analiză (20 de ani).
Indicatorul I.5 = Procentul din producția totală de energie din surse regenerabile estimat a fi folosit pentru consumul propriu 
Formula de calcul: Cantitatea de energie consumată/cantitatea de energie produsă în total (minimum 70%)
Indicatorul I.6 = Factorul de capacitate al centralei
Formula de calcul: Producţia medie anuală de energie din surse regenerabile / (Capacitate operațională suplimentară instalată de producere a energiei din surse regenerabile * 8760 h) * 100 (Indicatorul I.3 / (Indicatorul I.1 *8760 h) * 100
[bookmark: _Toc148620755][bookmark: _Toc182316838]8. Bugetarea schemei de ajutor 
[bookmark: _Hlk113965467]Bugetul total estimat al schemei este de 500.000.000 euro, echivalent a aproximativ 2,5 miliarde lei și reprezintă sume nerambursabile din Fondul pentru modernizare, pentru perioada 2023-2028. 
[bookmark: _Hlk110421712]Bugetul mediu anual al schemei nu va depăși 150.000.000 euro, în cadrul fiecărei proceduri de ofertare concurențială fiind stabilit bugetul afectat procedurii concurențiale respective.
Pentru sesiunea de depunere de cereri de finantare din 2024 bugetul propus este următorul: 
	AN
	Capacități instalate mai mici de 1 MW, inclusiv
	Capacități instalate mai mari de 1 MW
	Total

	
	Sursă solară
	Sursă eoliană
	Sursă solară
	Sursă eoliană
	

	2024
	90.000.000 Euro
	2.000.000 Euro
	40.000.000 Euro
	18.000.000 Euro
	150.000.000 Euro



În cazul în care valoarea cererilor depuse/eligibile va depăși substanțial valoarea alocată, ministerul agriculturii poate decide suplimentarea alocării cu respectarea  prevederilor art. 14 alin. 4 din OMADR 70/2023, cu completările și modificările ulterioare.  
La semnarea contractului, pentru conversia în lei a ajutorului acordat beneficiarilor se va folosi cursul BCE valabil în prima zi a anului aferent semnării contractului.
Finanţarea se acordă în procent de maxim 100% din valoarea totală a cheltuielilor eligibile, în limita sumei de 20.000.000 euro pe beneficiar.

[bookmark: _bookmark7][bookmark: _Toc148620756][bookmark: _Toc182316839]9. Valoarea maximă a finanțării proiectelor
Pentru proiectele finanțate prin procedura de ofertare concurențială prin schema de ajutor privind Sprijinirea investiţiilor în noi capacităţi de producere a energiei electrice produsă din surse regenerabile eoline și solare pentru autoconsumul întreprinderilor din cadrul sectorului agricol și industriei alimentare, intensitatea ajutorului de stat acordat din bugetul Fondului pentru Modernizare este de maxim 100% din costurile eligibile prevăzute în Anexa la Schema de ajutor de stat. 
[bookmark: _Hlk113007559]Cheltuielile eligibile sunt reprezentate de costurile de investiție, astfel cum sunt prevăzute în prezentul Ghid. 
Ulterior încheierii contractului de finanţare beneficiarul nu va mai putea primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii Contractului de finanţare şi a returnării sumelor rambursate.
Pentru sesiunea aferentă anilor 2024 - 2025, valoarea ajutorului de stat acordat în cadrul schemei pe MW instalat este de maxim 100% din costurile eligibile în limita următoarelor valori Euro/MW:
· Pentru energie eoliană
· 700.000  Euro/MW – pentru capacități instalate mai mici de 1 MW, inclusiv;
· 700.000 Euro/MW – pentru capacități instalate mai mari de 1 MW;
· Pentru energie solară
· 650.000 Euro/MW – pentru capacități instalate mai mici de 1 MW, inclusiv;
· 550.000 Euro/MW – pentru capacități instalate mai mari de 1 MW.
Acordarea ajutoarelor de stat în cadrul acestei scheme se face în baza art. 41 din Regulamentul (UE)  651/2014, cu completările și modificările ulterioare.
Ajutorul se acordă în lei sub forma rambursării cheltuielilor efectuate şi nu poate depăşi, conform prevederilor Regulamentului 651/2014 cu completările și modificările în vigoare, 20 milioane euro pe beneficiar, echivalent în lei   la cursul BCE valabil în prima zi a anului aferent semnării contractului.
Diferenţa până la valoarea totală a proiectului se acoperă de către beneficiar. Acesta trebuie să aducă o contribuţie financiară pentru diferenţa până la totalul costurilor proiectului fie din resurse proprii, fie din surse atrase, sub o formă care să nu facă obiectul nici unui ajutor public.
Pentru a stabili cuantumul maxim al ajutorului de stat pe care îl poate solicita, solicitantul va avea în vedere, la întocmirea bugetului de proiect, condiţiile de eligibilitate a cheltuielilor (a se vedea Anexa la Schema de Ajutor de Stat aprobata prin Ordin MADR nr. 70/2023 cu modificările și completările ulterioare) şi intensitatea ajutorului de stat menţionat mai sus. 
Proiectele depuse se vor prioritiza în funcție de punctajul obținut conform grilei de evaluare tehnico- economică, prezentată în Anexa nr. 2.
După acordarea ajutorului de stat prin semnarea contractului de finanțare, administratorul schemei de ajutor de stat va verifica respectarea prevederilor cadrului legal.

[bookmark: _Toc182316840]10. Elaborarea bugetului proiectului de investiții
Bugetul proiectului va fi prezentat conform formatului din cererea de finantare și va fi completat în platforma electronică în cadrul cererii de finantare.
Planificarea derulării investiției propusă se va transpune în graficul de eșalonare a plăților asumate ce va fi anexă la  contractul de finanţare. 
Cheltuielile cu echipa de management de proiect nu sunt eligibile. 
[bookmark: _Toc182316841]11. Studiul de fezabilitate 
Studiul de fezabilitate se va elabora conform prevederilor HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările și completările ulterioare, va fi aprobat de solicitant prin Hotărâre AGA/CA/Asociaților/Asociatului Unic al societăţii în funcție de forma de organizare a solicitantului și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor. Din echipa de elaborare a studiului de fezabilitate va face parte personal autorizat de către ANRE în domeniul proiectării instalațiilor electrice. Studiul de fezabilitate prezentat nu va fi mai vechi de 2 ani, iar cursul de schimb utilizat va fi cursul BCE valabil la data întocmirii acestuia.
Notă!
[bookmark: _Toc182316842]În scopul asigurării evitării conflictului de interese, elaboratorul Studiului de fezabilitate va fi diferit de executantul lucrarii propuse prin proiectul de investitii.
12. Condiții privind statutul terenului/clădirii 
Solicitantul trebuie să facă dovada dreptului de folosință al terenului/clădirii pe care se realizează investiția (ex: act de proprietate/contract de concesiune/superficie/administrare, etc, ori a unui drept conferit de un contract de închiriere/comodat, etc asupra imobilului (teren și/sau clădire) unde se va face investiția, valabil cel puţin 5 ani de la data previzionată pentru efectuarea plății finale în cadrul proiectului. Acestea vor fi autentificate la notar și/sau înscrise în cartea funciară dacă legislația în vigoare impune. În plus, unde dreptul de proprietate nu este deținut de solicitant/beneficiar se va prezenta și acordul proprietarilor asupra terenurilor private unde accesul se face conform prevederilor Codului civil. 
Îndeplinirea acestei condiții se va demonstra pe baza verificării unuia sau mai multor documente, după cum urmează:
· Extras de carte funciară, nu mai vechi de 30 de zile, în care este intabulat dreptul de folosință, care să probeze că imobilele (teren și/sau clădiri) sunt libere de orice sarcini (în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun;
· În situația în care panourile fotovoltaice/turbinele eoliene se instalează pe o clădire/teren care este grevată/grevat de ipotecă constituită în scopul realizării proiectului, aplicantul va depune, la contractarea proiectului, o scrisoare din partea instituției creditoare (banca) conform căreia aceasta este de acord cu realizarea investiției și se angajează că nu va executa clădirea/terenul respectivă/respectiv și investiția finanțată din Fondul pentru modernizare pe o perioadă de cel puțin 5 ani de la punerea proiectului în exploatare).
· În situația în care solicitantul nu prezintă documentele mai sus, acesta va depune Dovada iniţierii demersului de obţinere a dreptului de folosință.
· În cazul proiectelor ce vor fi amplasate pe terenuri agricole situate în extravilan, având categoria de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, solicitanții vor prezenta în etapa de precontractare documente doveditoare privind clasa a III-a, a IV-a şi a V-a de calitate a terenului, respectiv studiul pedologic și agrochimic.Totodată, solicitanții vor avea în vedere îndeplinirea condițiilor prevăzute la art. 92 alin. (2) lit. j) din Legea fondului funciar nr. 18/1991, cu modificările și completările ulterioare.
· Pentru proiectele care vizează amplasarea investiției pe terenuri situate in extravilan de tip agricol, solicitantul are obligația să depună dovada scoaterii din circuitul agricol și autorizația de construire precum și un extras de carte funciară relevant, dar nu mai târziu de 1 an de la data încheierii contractului de finanțare sau, după caz, înainte de cererea de prefinanțare sau de prima cerere de rambursare.
· Plan de amplasament pentru imobilele pe care se propune a se realiza investiţia în cadrul proiectului (la depunerea Cererii de finanțare)
· Declarația unică a solicitantului privind condiţiile pe care trebuie să le îndeplinească terenul/clădirea pe care se face investiţia la data depunerii cererii de finanțare.
[bookmark: _Toc182316843]13. Condițiile minime obligatorii ale ajutorului de stat 
Condițiile minime obligatorii ce trebuie respectate din punct de vedere al conformării cu prevederile legale referitoare  la ajutorul de stat sunt următoarele:
· [bookmark: _Hlk115952513]Ajutorul nu se acordă unei întreprinderi care se află în dificultate în conformitate prevederile art. 2 pct. 18 din Regulament, cu modificările și completările ulterioare, cu excepția situației prevăzute la art. 1 alin. (4) lit. c din Regulament.
· [bookmark: _Toc144986887][bookmark: _Toc144986934][bookmark: _Toc144986990][bookmark: _Toc144987056]Efectul stimulativ şi principiul demarării lucrărilor
În conformitate cu art. 2, alin. 23 şi art. 6. alin.1 şi 2 din Regulamentul (UE) nr. 651/2014, cu modificările și completările ulterioare, ajutoarele de stat       acordate pentru proiecte care vizează investiţii în noi capacităţi de producere a energiei electrice din surse regenerabile vor fi acordate doar în cazul în care acestea au efect stimulativ şi respectă principiul demarării lucrărilor.
Efectul stimulativ înseamnă prezentarea de către solicitant, administratorului de ajutor de stat, a unei cereri de ajutor scrise (solicitarea) înainte de demararea lucrărilor la proiectul sau la activitatea respectivă.
Demararea lucrărilor înseamnă fie demararea lucrărilor de construcţii în cadrul investiţiei, fie primul angajament cu caracter juridic obligatoriu de comandă pentru echipamente sau oricare alt angajament prin care investiţia devine ireversibilă, în funcţie de care are loc primul. Cumpărarea de terenuri şi lucrările pregătitoare, cum ar fi obţinerea avizelor/autorizațiilor şi realizarea studiilor de fezabilitate nu sunt considerate drept demarare a lucrărilor. În cazul preluărilor de întreprinderi, demararea lucrărilor corespunde datei dobândirii activelor direct legate de unitatea preluată. 
Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare.
Activitățile proiectului nu vor fi începute înainte de semnarea contractului cu AFIR, cu excepția obținerii terenurilor și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului), care nu sunt considerate drept demarare a lucrărilor.
Solicitantul va completa în acest sens Declarația unică, care face parte integrantă din Cererea de Finanțare.
Se consideră că ajutoarele au efect stimulativ dacă întreprinderea adresează autorității responsabile de administrarea prezentei scheme o ofertă pentru acordarea ajutorului de stat înaintea demarării lucrărilor. Această ofertă conține cel puțin informațiile de la art. 10 al Schemei de ajutor de Stat, respectiv:
Art. 10 – Solicitarea în cadrul procedurii de ofertare concurențială conţine cel puţin următoarele informaţii: 
1) denumirea solicitantului şi dimensiunea întreprinderii;
2) descrierea proiectului, inclusiv data începerii şi a finalizării acestuia; 
3) obiectivele proiectului și rezultatele așteptate;
4) localizarea proiectului;
5) bugetul proiectului;
6) lista costurilor proiectului (eligibile și neeligibile);
7) valoarea ajutorului de stat solicitat pentru proiect, inclusiv grant euro/MW, valoare ce va reprezenta un criteriu de selecție în cadrul procedurii de ofertare concurențială;
8) analiza cost beneficiu.
Dacă demararea lucrărilor are loc anterior încheierii contractului, întregul proiect nu va mai fi eligibil pentru ajutor.
· Pragul de notificare
În conformitate cu art. 4, alin. 1, lit. s din Regulamentul (UE) nr. 651/2014, cu modificările și completările ulterioare, valoarea ajutorului de stat nu va  depăşi pragul de 20.000.000 euro pe beneficiar.
· Cumulul ajutorului de stat
(1) Pentru acelaşi beneficiar şi pentru aceleaşi cheltuieli eligibile, ajutorul de stat pentru investiţii acordat prin prezenta schemă nu se poate cumula cu niciun alt ajutor de stat acordat, inclusiv de minimis.
(2) Administratorul de schemă monitorizează ajutoarele acordate în baza prezentei scheme pentru a nu depăşi intensitatea maximă admisă.
· Art. 41, alin 5 din Regulamentul (UE) nr. 651/2014
Ajutoarele pentru investiţii se acordă numai instalaţiilor noi.
De asemenea, se va avea în vedere că ajutorul de stat nu se acordă şi nici nu se rambursează după ce instalaţia și-a început activitatea, iar ajutorul este independent de rezultat. În acest sens, se va avea în vedere că activităţile proiectului nu trebuie să înceapă înainte de data contractării proiectului de investiții.
· Costuri eligibile
Costurile eligibile sunt reprezentate de costurile de investiții în capacităţi de producere a energiei electrice produsă din surse regenerabile, inclusiv capacitatea de stocarea a energiei electrice costuri prevăzute în Anexă, parte integrantă a schemei de ajutor de stat; costurile de operare nu sunt eligibile.
În conformitate cu art. 41, alin 6 din Regulamentul (UE) nr. 651/2014, cu completările și modificările ulterioare, costurile eligibile sunt costurile  de investiții, la care se aplică intensitatea ajutorului de stat. 

[bookmark: _Toc182316844]14. Evaluarea Impactului asupra Mediului (EIM)
Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului (Directiva EIM). Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile competente pentru protecția mediului.
În cadrul documentaţiilor tehnico-economice, pe baza evaluărilor privind influența investiţiilor asupra fenomenului schimbărilor climatice și, mai ales, a influenței efectelor schimbărilor climatice asupra proiectelor de investiții, se vor avea în vedere măsuri speciale pentru creşterea rezistenţei componentelor constructive ale proiectelor de investiţii aferente măsurii la schimbările climatice şi la alte vulnerabilităţi, după caz. Aceste măsuri de adaptare vor contribui la sporirea rezistenței la schimbările climatice, la condițiile meteorologice extreme și la alte dezastre naturale.
Documentele privind respectarea legislației în domeniul mediului se vor elabora conform solicitărilor operatorilor de rețea electrică, ANRE, Ministerul Mediului sau alte instituții avizatoare, după caz.
Alte elemente privind protecţia mediului
Investiția care poate avea efecte semnificative asupra mediului va fi precedată de o evaluare a impactului preconizat asupra mediului, în conformitate cu legislația în vigoare aplicabilă.
În situația în care solicitantul nu deține documentul final (Clasarea notificării, Decizia etapei de încadrare, ca document final/Acord de mediu, emis de autoritatea teritorială competentă de protecția mediului conform Legii nr. 292/2018, cu modificările și completările ulterioare) la momentul depunerii Cererii de Finanțare și nici la momentul contractării, termenul maxim de prezentare a documentului emis de ANPM va fi precizat în contractul de finanțare, în conformitate cu procedurile aprobate prin ordin al ministrului agriculturii și dezvoltării rurale, termen care va curge de la data semnării contractului de finanțare. În cazul în care acest document nu va fi prezentat nici la termenul precizat în contractul de finanțare, acesta din urmă va fi reziliat.

[bookmark: _Toc182316845]15. Aplicarea principiilor orizontale
Respectarea cadrului legal este obligatorie pentru orice solicitant sau beneficiar de finanţare din fondurile UE. În cadrul proiectului se va face o descriere a modului în care proiectul respectă legislaţia (acte normative, politici publice) în domeniul egalităţii de şanse, egalității de gen şi dezvoltării durabile.
· Şanse egale
Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.
Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.
Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.
Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.


· Dezvoltarea durabilă
În linie cu legislația națională, proiectul va promova dezvoltarea durabilă, respectând legislația națională și europeană în domeniul protecției mediului, utilizarării eficientă a resurselor, atenuării şi adaptării la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:
· Utilizarea unor echipamente mai eficiente energetic și cuantificarea rezultatelor asupra consumului   de energie și a emisiilor de CO2;
· Se vor utiliza echipamente și componente cu durabilitate și reciclabilitate ridicate,  care pot fi  demontate și pregătite pentru reciclare în mod facil;
· Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

[bookmark: _Toc182316846]16. Evitarea situațiilor de conflictul de interese 
a) Între acționarii/ asociații solicitantului/beneficiarului și ofertanții acestuia
Acționariatulsolicitantului/beneficiarului (până la proprietarii finali) cu excepția acționarilor/asociaților tip listă în cazul Societăților pe Acțiuni, băncilor, fondurilor de investiții și producătorilor reprezentanții legali ai acestuia, membrii în structurile de conducere ale beneficiarului privat (administratori, membri în consilii de administrație etc) și membrii comisiilor de evaluare:
· dețin acțiuni din capitalul subscris al unuia dintre ofertanți sau subcontractanți;
· fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unuia dintre ofertanți sau subcontractanți;
· sunt în relație de rudenie până la gradul II sau afin cu persoane aflate în situațiile de mai sus.

b) Între ofertanți:
Acționariatului ofertanților (până la proprietarii finali) cu excepția acționarilor/asociaților tip listă în cazul Societăților pe Acțiuni, băncilor, fondurilor de investiții și producătorilor, reprezentanții legali, membrii în structurile de conducere ale solicitantului/beneficiarului privat (consilii de administrație etc):
· ofertantul câștigător deține pachetul majoritar de acțiuni în două firme participante pentru același tip de achiziție (conform art. 14 din OUG 66/2011, cu modificările și completările ulterioare);
· fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unui alt ofertant/subcontractant;
· sunt în relație de rudenie pana la gradul II sau afin cu persoane aflate in situațiile de mai sus.
[bookmark: _Toc182316847]17. Alte elemente 
Solicitantul se angajează ca activele corporale rezultate din implementarea proiectului să fie incluse în categoria activelor proprii ale acestuia  şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi.
Solicitantul va completa în acest sens Declarația unică, care face parte integrantă din Cererea de Finanțare.
Participanții la piața de energie electrică sunt obligați să iși asume responsabilitatea financiară pentru plata dezechilibrelor pe care le generează pe această piață și să respecte prevederile  privind deținerea atestatelor și/sau autorizațiilor aferente lucrările de proiectare, executare și verificare a instalațiilor electrice de către executanții lucrărilor, în conformitate cu prevederile Legii nr. 123/2012 a energiei electrice și a gazelor naturale, cu modificările și completările ulterioare.



[bookmark: _Toc182316848]CAPITOLUL IV COMPLETAREA CERERII DE FINANȚARE ȘI A ANEXELOR OBLIGATORII 
Înainte de a începe completarea cererii de finantare asigutați-vă că aţi parcurs toate informaţiile prezentate în acest document şi că aţi înţeles toate aspectele legate de specificul schemei de ajutor de stat Sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare finanţată din Fondul pentru modernizare.
Vă recomandăm ca până la data limită de depunere cererilor de finanțare în cadrul procedurii de ofertare concurențială, să consultaţi periodic pagina de internet , pentru a urmări eventualele modificări ale condiţiilor specifice și/sau generale, precum și alte comunicări/clarificări pentru accesarea fondurilor prezentei scheme.
Toate documentele vor fi prezentate obligatoriu în limba română. 
Atât formularul cererii de sprijin cât și anexele obligatorii ale acesteia, vor fi încărcate în platforma electronică AFIR dedicată FM. În situaţia în care aplicaţia informatică este indisponibilă, toate termenele prevăzute în ghidul de finanţare care depind de funcţionarea ei se prelungesc corespunzător cu perioada în care aceasta nu a funcţionat. 
AFIR nu poate fi trasă la răspundere pentru nerespectarea de către solicitant/beneficiar a termenelor şi condiţiilor stipulate în prezentul ghid. 
AFIR poate solicita oricând pe parcursul derulării programului, precum şi pe întreaga perioadă de valabilitate a contractelor de finanţare orice informaţie sau document relevant în legătură cu finanţarea acordată.
[bookmark: _bookmark4][bookmark: _Toc148620753][bookmark: _Toc182316849][bookmark: _Hlk127787338]1. Perioada de depunere a cererilor de finanțare
Perioada de derulare a sesiunilor de depunere a cererilor de finanțare şi sumele alocate se aprobă prin ordin al ministrului agriculturii și dezvoltării rurale și se publică pe pagina de internet a AFIR.
În cadrul fiecărei sesiuni de depunere a cererilor de finanțare vor fi precizate termenele maxime până la care vor trebui finalizate investițiile, respectiv instalare, conectare la rețea, punere în funcțiune, care nu vor depăși data de 31.12.2028.
Cererile de finanțare se vor depune prin platforma electronică specifică, cu toate anexele obligatorii solicitate prin prezentul ghid.
AFIR în calitatea sa de administrator al schemei de ajutor de stat privind Sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare, poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.
Solicitanţii de finanţare prin schema de ajutor de stat finanțat din Fondul pentru modernizare au obligația de a completa Declarația unică, parte componentă a Cererii de Finanțare.
Pentru a propune un proiect în vederea finanţării, solicitantul trebuie să depună Dosarul Cererii de finanțare, care conţine CEREREA DE FINANȚARE însoţită de anexele tehnice şi administrative. Acestea vor fi transmise exclusiv online către AFIR prin sistemul informatic dezvoltat pentru schema de energie pentru agricultură, finanțată din Fondului pentru Modernizare. 
Formularul standard al CERERII DE FINANȚARE este prezentat în Anexa 1 la prezentul Ghid şi este disponibil în format electronic, la adresa www.afir.ro .
[bookmark: _Toc148620763][bookmark: _Toc182316850]2. Modalitatea de completare a cererii de finanțare
Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) conduce la respingerea Dosarului Cererii de finanțare pe motiv de neconformitate administrativă.
Cererea de finanțare trebuie redactată pe calculator, în limba română. Nu sunt acceptate Cereri de Finanţare completate olograf.
Cererea de finanțare trebuie completată într-un mod clar şi coerent pentru a înlesni procesul de evaluare a acesteia. 
Atenție! 
Pentru claritatea implementării prezentei scheme, neconformitatea documentelor reprezintă situația în care există diferențe sau contradicții între informațiile din documentele transmise de solicitant.
Există în Cererea de finanțare câmpuri obligatoriu de completat și validări. Completarea incorectă a Cererii de finanțare duce la imposibilitatea validării, semnării, încărcării și depunerii acesteia.
În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor programului. 
În Cererea de finanțare se pot completa alte documente justificative ale proiectului, dacă sunt necesare. Pentru fiecare document va trebui să existe câte un pdf care să fie încărcat ulterior. 
Atenție! Având în vedere prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date, Cererile de Finanțare depuse la AFIR conțin Declarația privind prelucrarea datelor cu caracter personal.
[bookmark: _Toc182316851]3. Semnarea electronică 
Solicitanții trebuie să dețină semnătură electronică calificată care în sensul Regulamentului (UE) nr. 910/2014 se bazează pe un certificat calificat emis de un furnizor de servicii care se află în  lista oficială a  Uniunii Europene și care se regăseşte la https://eidas.ec.europa.eu/efda/tl-browser/#/screen/home.
În cadrul Cererii de finanțare semnătura electronică trebuie creată EXCLUSIV cu ajutorul unei aplicații care permite semnarea fișierelor de tip pdf inteligent care conțin câmp dedicat pentru semnătură, precum Adobe Reader, având dispozitivul criptografic (token-ul) contectat la calculatorul/ laptopul semnatarului, sau utilizând un token virtual dacă furnizorul dumneavoastră v-a livrat unul.
ATENȚIE: Conform cunostințelor AFIR aplicațiile/serviciile de semnare la distanță care presupun încărcarea unui document în cadrul unei pagini web, iar apoi descărcarea acestuia în forma semnată disponibile pe piață NU permit semnarea documentelor de tip pdf inteligent care conțin câmp de semnătură, precum Cererile de Finanțare puse la dispoziție de AFIR.
De asemenea, solicitanții pot depune documentele anexă întocmite în nume propriu aferente Cererii de finanțare, semnate electronic cu o semnătură bazată pe certificat digital calificat. Documentele trebuie să fie semnate de solicitant pe PC/laptop cu Adobe Reader, iar semnătura trebuie să fie creată cu ajutorul unui dispozitiv criptografic (token) conectat la calculatorul/laptopul semnatarului. 
Semnarea cererii de finanțare,a anexelor și a documentelor însoțitoare a acesteia de către altă persoană decât reprezentantul legal al solicitantului fără a face dovada împuternicirii notariale aferente, conduce la respingerea Dosarului Cererii de finanțare pe motiv de neconformitate administrativă. Împuternicitul trebuie să fie angajat în cadrul firmei și să dețină semnătură electronică calificată. O copie după actul de identitate al împuternicitului și procura notarială se vor încărca în sistemul informatic AFIR. 

În cazul documentelor word emise de solicitant, acestea se pot exporta direct în PDF și semna electronic fără listare, în cazul documentelor emise de alte instituții/entităti acestea se vor scana.Important!
Solicitantul are obligaţia să verifice ataşarea tuturor documentelor obligatorii la cererea de finanțare.
De asemenea, documentele care sunt incomplete, ilizibile sau nesemnate de emitent, pot conduce la           respingerea cererii de finanțare.
O cerere de finanțare nu poate fi depusă de mai multe ori, această situație atrage respingerea din oficiu a tuturor cererilor.

Retragerea Cererii de finanțare se poate efectua online prin completarea, semnarea formularului de retragere de către solicitant/ reprezentant legal. Solicitanţii pot să-și retragă în orice moment Cererile de finanţare. După retragere, Cererea de Finanțare nu se poate redepune în timpul aceleiași sesiuni. 
ATENTIE! 
Nu se poate reveni asupra unei solicitări de retragere a unei cereri de finanțare! 

[bookmark: _Toc182316852]4. Documente obligatorii la depunerea Cererii de finanțare
1. Cererea de finanțare și anexele acesteia completate conform instrucțiunilor de mai sus;
2. Studiul de fezabilitate (nu mai vechi de 2 ani) elaborat în conformitate cu prevederile H.G. nr. 907/2016, cu modificările și completările ulterioare (din echipa de elaborare a studiului de fezabilitate va face parte obligatoriu personal autorizat de către ANRE în domeniul instalațiilor electrice);
3. Bugetul aprobat al întreprinderii și documentele specifice în funcție de forma de organizare a solicitantului, care dovedesc realizarea demersurilor pentru includerea în bugetul întreprinderii, respectiv Hotărâre AGA/CA/altele asemenea care să angajeze solicitantul, după caz, privind aprobarea finanțării cheltuielilor neeligibile din proiect, aprobarea fluxului financiar pentru implementarea proiectului şi aprobarea contravalorii cheltuielilor altele decât cele eligibile. Documentul trebuie să cuprindă cel puțin obligatoriu, dar fără a se limita la următoarele: denumirea proiectului, valoarea totală, din care eligibilă și neeligibilă, indicatorii tehnico-economici ai proiectului menționate în cererea de finanțare și Studiul de fezabilitate;
4. Certificatul constatator al solicitantului eliberat de Oficiul Național al Registrului Comerţului sau adeverință privind înscrierea în Registrul Național al Organizațiilor de Îmbunătățiri Funciare a solicitantului, în cazul OUAI-urilor;
5. Actul constitutiv, Actul de înființare/Statutul sau documente echivalente, valabile la data depunerii documentelor însoţitoare ale cererii de finanțare;
6. Contractul de finanțare din fonduri europene în situația în care imobilul pe care se va implementa investiția privind producția de energie electrică face obiectul acestuia;
7. Documente privind amplasamentul pe care se face investiția:
· Extras de carte funciară, nu mai vechi de 30 de zile, în care este intabulat dreptul de folosință, dacă este cazul și probează faptul că imobilele (teren și/sau clădiri) sunt libere de orice sarcini (în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun; 
· Documentul/Înscrisul care atestă dreptul de folosință asupra terenului/imobilului (ex: act de proprietate/contract de concesiune/superficie/închiriere/administrare etc.) valabil cel puţin 5 ani de la data previzionată pentru efectuarea plății finale în cadrul proiectului. În plus, unde dreptul de proprietate nu este deținut de solicitant se va prezenta și acordul proprietarilor asupra terenurilor private unde accesul se face conform prevederilor Codului civil; 
În situația în care solicitantul nu prezintă documentele enumerate mai sus se depune dovada iniţierii demersului de obţinere a dreptului de folosință.
Pentru situațiile prevăzute la punctul 6, documentele privind amplasamentul se vor depune cel târziu la prima tranșă de rambursare.
8. Plan de amplasament pentru imobilele pe care se propune a se realiza investiţia în cadrul proiectului;
9. Copia documentului de identitate al reprezentantului legal al solicitantului;
10. Buletinul Procedurilor de Insolvență, Registrul situaţiilor de insolvenţă al Administraţiei Judeţene a Finantelor Publice locale, alte documente specifice, după caz, fiecărei categorii de solicitanți;
11. Graficul de eşalonare a datoriilor către bugetul consolidat (în cazul în care beneficiarul figurează cu datorii restante fiscale);
12. Alte documente care demonstrează eligibilitatea solicitantului și a proiectului, astfel cum sunt descrise în Anexa la Cererea de Finanțare și în prezentul Ghid, în secțiunile specifice.
	ATENȚIE !
ÎNAINTE DE A ÎNCEPE COMPLETAREA CERERII DE FINANȚARE ASIGUTAȚI-VĂ CĂ AŢI PARCURS TOATE INFORMAŢIILE PREZENTATE ÎN ACEST DOCUMENT ŞI CĂ AŢI ÎNŢELES TOATE ASPECTELE LEGATE DE SPECIFICUL SCHEMEI DE AJUTOR DE STAT SPRIJINIREA INVESTIŢIILOR ÎN NOI CAPACITĂŢI DE PRODUCERE A ENERGIEI ELECTRICE PRODUSĂ DIN SURSE REGENERABILE PENTRU AUTOCONSUMUL ÎNTREPRINDERILOR DIN CADRUL SECTORULUI AGRICOL ȘI INDUSTRIEI ALIMENTARE FINANŢATĂ DIN FONDUL PENTRU MODERNIZARE.
CEREREA DE FINANȚARE, ODATĂ ÎNCĂRCATĂ, ÎN INTERVALUL SESIUNII DE DEPUNERE, NU MAI POATE FI MODIFICATĂ ÎN NICI O ALTĂ ETAPĂ ULTERIOARĂ (informații suplimentare, contestații sau la contractare).
DOCUMENTELE OBLIGATORII SPECIFICE FIECĂREI ETAPE MENȚIONATE ÎN CEREREA DE FINANȚARE (depunere cerere de finanțare, contractare, plată, etc.) NU POT FI ADUSE ULTERIOR ACESTOR ETAPE (sub pretextul  informațiilor suplimentare sau contestațiilor). LIPSA ACESTORA SAU A UNOR INFORMAȚII DIN CADRUL ACESTORA NU POATE FI SUPLINITĂ DE EXISTENȚA ACELOR INFORMAȚII ÎN CEREREA DE FINANȚARE SAU ÎN ALTE DOCUMENTE. 
ESTE EXCLUS CA ÎN ETAPA DE EVALUARE ȘI CONTESTAȚII AFERENTE EVALUĂRII SĂ SE SOLICITE/ACCEPTE NOI DOCUMENTE (OMISE LA ÎNCĂRCAREA CERERII DE FINANȚARE), CARE SĂ CONDUCĂ LA ELIGIBILITATEA CERERII DE FINANȚARE. SOLICITAREA DE INFORMAȚII SUPLIMENTARE SE FACE PENTRU CLARIFICAREA CONȚINUTULUI UNOR DOCUMENTE DEJA TRANSMISE. 
SOLICITANTUL ARE OBLIGAȚIA SĂ VERIFICE ATAŞAREA TUTUROR DOCUMENTELOR OBLIGATORII LA CEREREA DE FINANȚARE.DOCUMENTELE CARE SUNT INCOMPLETE, ILIZIBILE, NESEMNATE DE EMITENT, POT CONDUCE LA RESPINGEREA CERERII DE FINANȚARE.
SOLICITAREA DE INFORMAȚII SUPLIMENTARE NU ESTE OBLIGATORIE: ESTE UN INSTRUMENT AL EXPERTULUI EVALUATOR PENTRU SITUAȚIILE ÎN CARE ACESTA CONSIDERĂ CĂ UNELE CLARIFICĂRI AR PUTEA FACE DIFERENȚA ÎN STATULUL CERERII DE FINANȚARE. 
REPREZENTANTUL LEGAL AL SOLICITANTULUI TREBUIE SĂ DEȚINĂ SEMNATURĂ ELECTRONICĂ PENTRU SEMNAREA CERERII DE FINANȚARE ȘI A DOCUMENTELOR ANEXE OBLIGATORII ACESTEIA. 
ÎNAINTE DE COMPLETAREA CERERII ȘI A DOCUMENTELOR ANEXE VERIFICAȚI CU ATENȚIE SENSUL TERMENILOR DIN CAPITOLUL.UADRUL ACESTEI SCHEME DE SPRIJIN VOR FE ÎN CAD




[bookmark: _Toc148620764][bookmark: _Toc182316853]CAPITOLUL V PROCESUL DE EVALUARE ȘI SELECȚIE	
Procesul de evaluare și selecție a cererilor de finanțare se va desfășura, la nivelul AFIR, cu respectarea principiilor procedurii de ofertare concurențială, conform OMADR 70/2023 cu modificările și completările ulterioare. 
Evaluarea cererilor de finanţare se face la nivel CRFIR pentru toate proiectele de investiţii. 
În acord cu prevederile naționale și cu cele comunitare în vigoare, privind stabilirea unor măsuri de simplificare la nivelul administrației publice centrale, Agenția pentru Finanțarea Investițiilor Rurale (AFIR) va introduce în etapa de evaluare a proiectelor, semnarea electronică a documentelor emise. 
În acest sens, documentele aferente etapei de evaluare transmise de AFIR în format electronic către solicitanți, vor avea aplicate semnături electronice.

[bookmark: _Toc182316854]1. Evaluarea conformității administrative a cererii de finanțare
Verificarea conformității administrative se face conform Anexei 2 – Grila de verificare a conformității administrative a cererilor, la prezentul ghid.
În cadrul acestei etape se vor verifica următoarele:
· modalitatea de completare a cererii – în format electronic și transmiterea în platforma specifică  AFIR;
· respectarea formatului standard al cererii şi includerea tuturor anexelor obligatorii;

[bookmark: _Toc182316855]2. Verificarea eligibilității
În această etapă se face verificarea  eligibilității proiectelor depuse în cadrul apelului de proiecte, care presupune următoarele aspecte:
· se verifică dacă cererea de finanțare a fost depusă în condițiile specificate în prezentul ghid;
· se are în vedere verificarea completării cererii de finanțare și a documentelor anexe, valabilitatea acestora, precum și respectarea criteriilor de eligibilitate menționate în prezentul ghid;
· se verifică îndeplinirea criteriilor din grila de verificare a eligibilității proiectului, respectiv:
· criteriile de eligibilitate a solicitantului – se va verifica dacă solicitantul îndeplinește criteriile prevăzute în          prezentul ghid;
· criteriile de eligibilitate a investiției – se va verifica dacă proiectul și activitățile sale îndeplinesc criteriile prevăzute în prezentul ghid și respectă legislația națională și europeană;
· eligibilitatea cheltuielilor.
După finalizarea procesului de verificare a conformității administrative și a eligibilității tuturor cererilor depuse în cadrul sesiunii se va face evaluarea tehnico – economică a Cererii de Finanțare (criteriile de selecție).
În cadrul acestei etape se fac, de asemenea, verificări cu privire la evitarea dublei finanțări prin urmărirea liniilor de demarcare între FEADR, Fondul de Modernizare, PNRR, bugetul de stat, etc.
Solicitantul are obligația să declare în cererea de finanțare toate programele prin care a obținut sau este în curs de a obține sprijin financiar pentru aceleași costuri eligibile solicitate pentru finanțare prin prezenta schemă de ajutor de stat.
În vederea verificării posibilelor situații de dublă finanțare se vor face interogări atât în bazele de date AFIR, cât și în bazele de date ale alor instituții care finanțează investiții similare, în baza protocoalelor semnate cu acestea. În situația în care un proiect este selectat pentru finanțare și se regăsește și în listele altor programe derulate de alte entități, AFIR nu va finanța proiectele care au fost decontate sau urmează a fi finanțate prin alte scheme de ajutor.

[bookmark: _Toc148620759][bookmark: _Toc182316856]a. Criteriile de eligibilitate a solicitantului 
Solicitanții trebuie să îndeplinească cumulativ următoarele condiţii de natură instituţională, legală şi financiară prevăzute în Anexa 2 secțiunea B a prezentului Ghid:
a) se încadrează în categoria beneficiarilor eligibili, în funcție de acțiunile finanțabile prevăzute la art. 8;
b) îndeplinesc cumulativ următoarele condiţii
1. sunt legal constituiţi și înregistrați la ONRC din România sau sunt constituiți în conformitate cu prevederile Legii îmbunătățirilor funciare nr. 138/2004, republicată, cu modificările și completările ulterioare; 
2. nu sunt în incapacitate de plată/în stare de insolvenţă, conform prevederilor Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, după caz;
3. nu sunt în stare de insolvență, faliment, lichidare, nu au afacerile conduse de un administrator judiciar sau activităţile lor comerciale nu sunt suspendate ori nu fac obiectul unui aranjament cu creditorii sau sunt într-o situaţie similară cu cele anterioare, reglementată prin lege, ori nu fac obiectul unei proceduri legale pentru declararea lor în stare de insolvență, faliment, lichidare, conducerea afacerilor de un administrator judiciar;
4. şi-au îndeplinit obligațiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat sau, în cazul în care figurează cu datorii fiscale restante, solicitantul își ia angajamentul să prezinte la contractare graficul de eșalonare a datoriilor către bugetul consolidat;
5. nu sunt declarați într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;
6. solicitantul/reprezentantul legal al solicitantului nu are înscrieri de natură economico-financiară în cazierul judiciar ; 
7. nu fac obiectul unui ordin de recuperare neexecutat în urma unei decizii anterioare a Consiliului Concurenţei, a Comisiei Europene, a unui furnizor/administrator de ajutor de stat sau a instantei, prin care un ajutor de stat/de minimis a fost declarat ilegal şi incompatibil cu piaţa internă;
8. demonstrează capacitate tehnică și financiară pentru susținerea activităților proiectului; 
9. nu se încadrează în categoria întreprinderilor aflate în dificultate, astfel cum sunt definite la art. 2 pct. 18 din Regulamentul (UE) nr. 651/2014, cu excepția situației prevăzute la art. 1 alin. (4) lit. c), teza finală din Regulament.

c)  demonstrează capacitate financiară pentru susţinerea implementării proiectului.
[bookmark: _bookmark10][bookmark: _Toc148620760][bookmark: _Toc182316857]b. Criteriile de eligibilitate a investiției
Informaţiile din Cererea de finanțare şi anexele aferente sunt corelate cu informaţiile din planul de afaceri, dupa caz. 
Proiectele de investiții depuse în cadrul prezentei schemei de ajutor trebuie să    respecte următoarele condiții:
a) Proiectul de investitie se încadrează în categoriile de acțiuni finanțabile, eligibile, menţionate în Ghidul specific; 
b) Proiectul de investitie este localizat în Romania; 
c) Amplasamentul proiectului este clar stabilit;
d) Proiectul vizează realizarea capacităților noi de producere a energiei electrice din surse eoliene sau solare, cu sau fără capacități de stocare integrate; 
e) Valoarea ajutorului de stat acordat în cadrul schemei pe MW instalat este de maxim 100% din costurile eligibile;
f) Proiectul de investiții respectă principiul “efectului stimulativ” conform prevederilor art. 6 alin. 1 și 2 din Regulamentul (UE) nr. 651/2014, cu completările si modificările în vigoare;
g) Proiectul nu a mai beneficiat de finanţare din fonduri publice, cu excepţia studiilor preliminare - studiul de prefezabilitate, analiza geotopografică, studiu de fezabilitate, proiect tehnic, detalii de execuţie și condiționat de faptul ca acestea să nu fie solicitate pentru finanțare în temeiul prezentei scheme de ajutor. Se vor face interogări atât în baza de date AFIR, cât și în bazele de date ale altor instituții care finanțează investiții similare, pe baza protocoalelor semnate, în vederea verificării posibilelor situații de dublă finanțare;
h) Durata de implementare a proiectului nu depășește data de finalizare a investiției prevăzută în cadrul procedurii de ofertare concurențială;
i) Valoarea ajutorului de stat solicitat nu depășește 20 milioane EUR pe beneficiar, (echivalent în lei la cursul BCE valabil în prima zi a anului aferent semnării contractului);  
j) Proiectul de investiții respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, achiziţiile publice, informare şi publicitate a FM, ajutorul de stat precum şi orice alte prevederi legale aplicabile fondurilor europene;
k) Bugetul proiectului respectă indicaţiile privind încadrarea în categoriile de cheltuieli;
l) Terenurile/clădirile necesare înființării și funcționării investiţiei sunt puse la dispoziția  proiectului;
	Atenție:
În situația în care investiția se instalează pe o clădire/teren care este grevată/grevat de ipotecă, aplicantul va depune, la contractarea proiectului, o scrisoare din partea instituției creditoare (banca) conform căreia aceasta își exprimă acordul cu privire la realizarea investiției pe imobilul grevat.
Nu se acceptă extrasul de carte funciară pentru informare cu menţiunea “imobil înregistrat în planul cadastral fără localizare certă datorită lipsei planului parcelar”.




m) Nu sunt eligibile proiectele de investitii care sunt propuse pentru a înlocui capacități mai vechi de producere a energiei electrice din surse regenerabile de energie solară și eoliană, proiectele ce vizează extinderi ale capacităților existenteși nici proiectele care nu au prevăzut un autoconsum de minimum 70% din energia electrică produsă prin capacitatea nou instalată;
n) Nu sunt eligibile proiectele mixte care propun investiții în capacitați de producție de energie din surse eoliene și surse solare;

[bookmark: _Toc148620761][bookmark: _Toc182316858]c. Eligibilitatea cheltuielilor
Pentru a fi eligibile în vederea finanţării prin FM, toate cheltuielile trebuie să respecte prevederile reglementărilor legale care stau la baza schemei de sprijin, să corespundă obiectivelor FM, să fie indispensabile atingerii obiectivelor proiectului, să fie incluse în oferta de finanțare aprobată şi defalcate în bugetul prezentat în ofertă.
Cheltuielile eligibile efectuate de către un beneficiar în cadrul proiectului se rambursează acestuia conform bugetului indicativ și Graficul de eșalonare a plăților asumate prin contractul de finanţare încheiat între AFIR și beneficiar.
Cheltuielile eligibile pentru rambursare sunt efectuate în perioada de valabilitate a contractului, respectiv între data la care solicitantul semnează contractul cu AFIR, cu respectarea principiului “demararea lucrărilor” prevăzut la art. 2 din Regulamentul (UE) nr. 651/2014, cu completările și modificările în vigoare și data de finalizare menționată în cadrul procedurii de ofertare concurențială.
Încadrarea cheltuielilor aferente postului de transformare din cadrul proiectelor depuse la finanțare pe schema de energie:
Eligibilitatea costurilor cu transformatorul depinde de amplasarea acestuia: 
· dacă acesta este situat în instalatia de utilizare, acesta va fi în proprietatea beneficiarului și poate fi considerat o cheltuială eligibilă; 
· dacă se situează în cadrul instalației de racordare, transformatorul va fi cedat operatorului de distribuție la care solicitantul se racordează, caz în care nu poate fi considerat o cheltuială eligibilă. Aceasta amplasare reiese din avizul tehnic de racordare, în care se menționează ce lucrări include instalația de racordare. 

i. Cheltuieli ELIGIBILE indicative
	Categorii cheltuieli
	Subcategorie cheltuieli

	
Cheltuieli pentru amenajarea terenului
	Cheltuieli pentru amenajarea terenului

	
	Cheltuieli cu amenajări pentru protecţia mediului şi aducerea la starea iniţială

	Cheltuieli pentru asigurarea utilităţilor necesare obiectivului
	Cheltuieli pentru asigurarea utilităţilor necesare obiectivului

	Cheltuieli pentru proiectare și asistență tehnică
	Cheltuieli cu plata diriginților de șantier

	
Cheltuieli pentru investiția de bază
	Cheltuieli pentru construcții și instalații

	
	Cheltuieli cu dotările (utilaje, echipamente cu și fără montaj, dotări)

	
	Cheltuieli cu active necorporale

	Cheltuieli cu organizarea de șantier
	Cheltuieli pentru lucrări de construcții și instalații aferente organizării de șantier

	
	Cheltuieli conexe organizării de șantier

	Cheltuieli diverse și neprevăzute
	Cheltuieli diverse și neprevăzute

	
Cheltuieli pentru probe tehnologice și teste și predare la beneficiar
	Cheltuieli pentru pregătirea personalului de exploatare

	
	Cheltuieli pentru probe tehnologice și teste



ii. Cheltuielile NEELIGIBILE în cadrul acestei operaţiuni sunt următoarele (enumerarea nefiind exhaustivă):
· cheltuieli aferente contribuției în natură;
· cheltuielile cu amortizarea;
· cheltuielile aferente obținerii terenurilor;
· cheltuielile aferente achiziţiei sub forma leasingului;
· cheltuieli cu achiziția imobilelor deja construite;
· cheltuieli cu închirierea, altele decât cele prevăzute la cheltuielile generale de administrație;
· cheltuieli cu achiziția de mijloace de transport;
· cheltuieli generale de administrație;
· taxa pe valoarea adaugată;
· dobânda debitoare;
· cheltuieli pentru comisioane, cote, taxe;
· alte comisioane aferente creditelor;
· achiziţia de echipamente second-hand;
· amenzi, penalităţi, cheltuieli de judecată și arbitraj;
· costurile pentru operarea obiectivelor de investiţii;
· cheltuielile efectuate pentru obiective de investiţii executate în regie proprie;
· cheltuielile cu branșamentul (conectarea la stația de transformare);
· cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului);
· alte cheltuieli cu caracter general (ex. publicitate, informare, audit financiar, managementul proiectului).

Diferenţa până la valoarea totală a proiectului se acoperă de către beneficiar. Acesta trebuie să aducă o contribuţie financiară pentru diferenţa până la totalul costurilor proiectului fie din resurse proprii, fie din surse atrase, sub o formă care să nu facă obiectul niciunui ajutor de stat.

	Atenţie!
· Cheltuielile neeligibile vor fi suportate integral de către beneficiar!
· Solicitantul îşi asumă obligaţia de a nu primi finanţări din alte surse publice pentru aceleaşi  cheltuieli eligibile ale proiectului, sub sancţiunea rezilierii contractului; solicitantul va declara că nu a mai primit sprijin din fonduri publice pentru proiectul propus (vezi Declaraţia unica a solicitantului - parte integrantă la Cererea de finanţare).
· Cheltuielile aferente investițiilor proiectului realizate înainte de data depunerii cererii de finanțare la AFIR nu sunt eligibile. 
· Informarea, publicitatea și auditul financiar sunt obligatorii, însă acestea nu reprezintă cheltuieli eligibile.



Pentru a fi eligibilă o cheltuială trebuie să îndeplinească cumulativ următoarele condiţii cu caracter general:
1)  să fie efectuată şi plătită de la data la care solicitantul semnează contractul cu AFIR, dar nu mai târziu de data de finalizare a investiției prevăzută în cadrul fiecărei proceduri de ofertare concurențială;
2) să fie însoţită de facturi și documente de plată, în conformitate cu prevederile legislaţiei naţionale, sau de alte documente contabile cu valoare probatorie, pe baza cărora cheltuielile să poată fi identificate și verificate;
3) să fie în conformitate cu prevederile contractului de finanţare încheiat cu AFIR;
4) să fie conformă cu prevederile legislaţiei naţionale şi comunitare, în special în ceea ce priveşte ajutorul     de stat;
5) cheltuielile finanţate din fondurile FM nu au fost finanţate şi nu sunt finanţate în prezent din alte  fonduri publice;
6) toate activele corporale achiziţionate prin proiect trebuie să fie noi.
Este necesar ca încadrarea de către solicitant a costurilor aferente investiției, în categoria de cheltuieli eligibile să    se facă în strânsă corelare cu bugetul indicativ de la Cererea de Finanțare. 

[bookmark: _Toc182316859]3. Evaluarea tehnico-economică- Criteriile de selecție 
Evaluarea tehnico-economică va fi realizată la nivel CRFIR, cât și la nivel centralconform Grilei de evaluare  tehnico-economică din Anexa 3.
Criteriu 1. Cuantum ajutor de stat solicitat pentru proiect din cheltuielile eligibile/ MW instalat de producție

Pentru criteriul de selecție C 1 Acordarea punctajului se va face:
· Valoarea cea mai mică a ajutorului de stat solicitat (Euro/MW) - 70 pct
· Valoarea cea mai mare a ajutorului de stat solicitat (Euro/MW) - 0 pct
· Valorile intermediare ale ajutorului de stat solicitat (Euro/MW) se calculează conform ecuației dreptei:
ax + b = y, unde:
x este valoarea ajutorului de stat solicitat y este punctajul obținut
a și b sunt coeficienții dreptei, care se vor calcula înlocuind valorile x și y în ecuația dreptei după cum urmează;
· Când x este valoarea maximă a ajutorului de stat solicitat, y este 0
· Când x este valoarea minimă a ajutorului de stat solicitat, y este 70 puncte
Cuantumul ajutorului de stat solicitat per MW instalat se raportează la capacitatea instalată de producție (Euro/MW instalat). Valorile maxime eligibile sunt menționate la articolul 12 alin. 1 litera c) din Schema de Ajutor de Stat.
Criteriul 2.  Procentul de autoconsum
Criteriul 3.  Proiectele care vizează și capacitate de stocare
Criteriul 4.  Domeniul de activitate al solicitantului
În urma evaluării tuturor criteriilor de selecție, solicitarea de sprijin va primi un punctaj între 0 și maxim de 100 puncte. Selecția se va face la nivel AFIR Central.
Solicitarile de sprijin, respectiv proiectele, vor fi ordonate în funcție de punctajul obținut și înscrise pe lista pentru finanțare începând de la cele cu punctajul cel mai mare, până la acoperirea bugetului alocat.
Criteriul de departajare pentru proiecte cu punctaj egal
În cazul proiectelor cu același punctaj, departajarea acestora, se face în funcție de valoarea totală a proiectului de investiții  - prioritate primesc proiectele cu valoarea totala (eligibilă și neeligibilă) cea mai mare. 
Dacă este cazul, procesul de clarificare prin solicitare de informații suplimentare se va desfăşura astfel:
· se vor solicita maxim două solicitari de informații suplimentare în faza de evaluare a conformității administrative și a eligibilității cererii de finantare și a verificării tehnico-economice; 
· solicitantul va avea obligaţia să răspundă în maxim 5 zile lucrătoare.
Atentie !
Este exclus ca prin procesul de clarificare prin solicitare de informații suplimentare să se solicite/accepte noi documente (omise la încărcarea cererii de finanțare), care să conducă la eligibilitatea cererii de finanțare. 
În situația în care documentele verificate de AFIR în bazele de date ale instituțiilor de stat nu sunt actualizate, solicitantul poate aduce mijloace de probă privind stadiul actualizat al acestora.

[bookmark: _Toc182316860] 4. Publicarea Raportului de ELIGIBILITATE și SCORARE
După finalizarea procesului de verificare a conformității administrative, a eligibilității și a verificării tehnico-economice a tuturor solicitărilor depuse în cadrul sesiuni de depunere de cereri de finațare  AFIR va publica Raportul de ELIGIBILITATE și SCORARE emis în conformitate cu procedura specifică schemei. 
Pentru fiecare cerere de finanțare se va transmite către solicitant o notificare privind statutul evaluării, iar pentru cele cu statut neconform sau neeligibil, se vor comunica și motivele statutului. 

[bookmark: _Toc148620766][bookmark: _Toc182316861]5. Depunerea și soluționarea contestațiilor
În situaţia în care solicitanţii de sprijin sunt nemulţumiţi de statutul cererilor de finanțare în cadrul Raportul de ELIGIBILITATE și SCORARE, aceştia au posibilitatea de a contesta acest rezultat. Contestaţiile se depun respectând termenul prevăzut în procedura operațională.
Pentru a putea fi luate în considerare, contestaţiile trebuie să respecte următoarele cerinţe:
· să fie depusă on line în sistemul informatic AFIR și semnată electronic de către reprezentantul legal;
· identificarea contestatarului prin: denumirea solicitantului, adresa, funcţia, numele şi prenumele   reprezentantului legal;
· identificarea proiectului prin: numărul unic de înregistrare alocat cererii de finanțare, şi titlul proiectului;
· obiectul contestaţiei (ce se solicită prin formularea contestaţiei);
· motivele de fapt şi de drept (dispoziţiile legale naţionale şi/sau comunitare, principiile încălcate);
· mijloace de probă (acolo unde există).
Contestaţiile sunt analizate şi soluţionate în termenul stabilit prin procedura operațională.  Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AFIR. Etapa de soluționare a contestațiilor se finalizează cu publicarea Raportului de contestații.
Atentie !
Este exclus ca în etapa de depunere a contestațiilor și în procesul de clarificare prin solicitare de informații suplimentare să se depună noi documente, care să conducă la eligibilitatea cererii de finanțare. 

[bookmark: _Toc148620767][bookmark: _Toc182316862]6. Raportul FINAL de SELECȚIE
În urma publicării Raportului de contestațiila nivel AFIR Central se va genera Raportul FINAL DE SELECȚIE. În termenul prevazut în procedura operațională solicitanții declarați selectați primesc notificări pentru demararea contractării cu informarea privind documentele necesare și termenele de contractare. 

	Atenție!
Ajutorul de stat se acordă pe baza cererii iniţiale prezentate de solicitant, excluzându-se prin urmare negocierile ulterioare.




[bookmark: _Toc148620768][bookmark: _Toc182316863]CAPITOLUL VI CONTRACTAREA PROIECTELOR	
În vederea implementării proiectului se va încheia un contract de finanțare între AFIR și solicitantul selectat ca fiind eligibil, care devine astfel beneficiar al sprijinului.
CONTRACTUL DE FINANŢARE reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.
Beneficiarul are obligaţia să încărce, în sistemul informatic AFIR, secțiunea aferentă Fondului pentru Modernizare, în termenul prevăzut în procedura operațională, documentele obligatorii la contractare. 
[bookmark: _Toc182316864]Documente obligatorii la contractare
a) Dovada depunerii documentației în vederea racordării instalației noi la rețeaua electrică, așa cum se solicită de către operatorul de distribuție ODEE sau de transport OTS. Exceptie vor face proiectele care prevăd capacități de producere a energie electrice, doar cu stocare. Contractul de finanțare va putea fi semnat și în cazul neprezentării acestei dovezi, dacă solicitarea include o clauză suspensivă legată de îndeplinirea cerinței în termen de maxim 3 luni de la semnarea contractului de finanțare;
b) Dovada asigurării finanțării cheltuielilor neeligibile din surse proprii și/sau atrase, inclusiv scrisori de garanție emise de instituții financiar bancare autorizate, pentru o valoare acoperitoare a contravalorii cheltuielilor neeligibile (care să cuprindă cel puțin, dar fără a se limita la, denumire beneficiar, denumirea proiectului, valoarea totalăvaloarea cheltuielilor neeligibile) ; 
c) Documentul final (Clasarea notificării, Decizia etapei de încadrare, ca document final/Acord de mediu, emis de autoritatea teritorială competentă de protecția mediului conform Legii nr. 292/2018, cu modificările și completările ulterioare) sau dovada depunerii documentației în relație cu autoritățile de mediu, dacă este cazul ;
d) Auditul electroenergetic în baza facturilor anterioare și/sau de tip proiectiv, pentru validarea curbei de consum de energie electrică pentru ultimile 12 luni[footnoteRef:6], a dimensionării sistemului fotovoltaic, inclusiv proiecție producție/consum propriu energie electrică. Auditul trebuie să justifice îndeplinirea următoarei relații, prin comparația curbei de consum și a curbei estimate de producție: [6:  Auditul electroenergetic se stabilește pe baza facturilor emise până la momentul întocmirii acestuia.] 

I ≤30% P
unde:
I = Cantitatea anuală de energie electrică injectată în rețea calculată ca fiind diferența dintre energia estimată a fi produsă și energia consumată
P = Cantitatea anuală de energie electrică produsă de centrala electrică instalată, calculată cu programe de specialitate
Auditul electroenergetic va fi elaborat de o persoană fizică sau juridică atestată/autorizată în condițiile legii care are dreptul să realizeze audit energetic la consumatori. Auditorii energetici persoane fizice își desfășoară activitatea ca persoane fizice autorizate sau angajați ai unor persoane juridice, conform prevederilor Legii nr. 121/2014, privind eficiența energetică, cu modificările și completările ulterioare.Din auditul electroenergetic trebuie să reiasă consumul propriu mediu anual și consumul suplimentar de energie în situația în care se preconizează instalarea de noi consumatori de energie electrică la nivelul solicitantului, precum și producția estimată pentru capacitatea nou instalată.
e) Scrisoare din partea instituției creditoare (banca) conform căreia aceasta își exprimă acordul cu privire la realizarea investiției pe imobilul grevat, în situația în care investiția se instalează pe o clădire/teren care este grevată/grevat de ipotecă;
f) Adresa emisă de bancă cu datele de identificare ale acesteia şi ale contului aferent proiectului finanțat prin Schema  (denumirea și adresa băncii, codul IBAN al contului de operaţiuni cu AFIR);
g) Graficul de eşalonare a plăților, asumat de beneficiar;
h) Dosarul achiziției.

În cazul proiectelor ce vor fi amplasate pe terenuri agricole din extravilan, solicitanții se vor asigura că sunt respectate prevederile art. 92 alin. (2) din Legea nr. 18/1991 a Fondului funciar, republicată, cu modificările și completările ulterioare. 
În termen de maxim 60 de zile calendaristice de la semnarea contractului se depune online studiul pedologic și agrochimic pentru încadrarea terenurilor în clasele de calitate ale terenului (clasa III, IV sau V)(unde este cazul).
În cazul neîncadrării în acest termen se va proceda le rezilierea contractului.

Predarea Avizului Tehnic de Racordare (ATR)
Predarea ATR-ului se poate face de la depunerea cererii de finanțare dar nu mai tarziu de 180 zile calendaristice de la depunerea cererii de finanțare. În cazul neîncadrării în acest termen se va proceda le rezilierea contractului.
Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar contractul de finanțare nu se va încheia.
Solicitarea de sprjin poate fi respinsă în cadrul acestei etape şi se va transmite ofertantului o Notificare de respingere, prin intermediul aplicatiei electronice în cazul în care (lista nu este exhaustivă):
· documentaţia solicitată nu este transmisă în termenul solicitat, ori este incompletă în raport cu cerinţele Ghidului sau nu se mai află în perioada de valabilitate;
· se constată modificarea formei iniţiale a contractului transmis de către AFIR şi/sau nerespectarea termenului limită de returnare a contractului semnat.
Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi va fi transmis contractul de finanţare prin intermediul aplicației electronice în vederea semnării de către acesta.
Solicitantul are obligaţia de a semna electronic contractul de finanțare şi de a-l returna în termenul prevazut in procedura operațională. 
Contractul de finanţare va fi semnat de către reprezentantul legal al AFIR după semnarea de către solicitant, intrând în vigoare la data semnării ultimei părţi semnatare.
După semnarea Contractului de finanțare, beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor acordat în cadrul schemei, toate documentele necesare şi să ţină o evidenţă specifică a ajutorului de care au beneficiat conform prezentei scheme. Beneficiarii sunt obligaţi să pună la dispoziţia autorităţii de implementare a schemei de ajutor de stat sau a Consiliului Concurenţei aceste informații ori de câte ori le sunt solicitate.
Beneficiarii sunt obligaţi să raporteze, în conformitate cu prevederile Contractului de finanţare, stadiul realizării lucrărilor, precum şi să furnizeze alte informaţii suplimentare, la cererea furnizorului de ajutor de stat sau a administratorului de schemă.
Contractul poate avea clauze suplimentare specifice sau poate fi actualizat cu modificări identificate a fi necesare în derularea acestuia. Atenţie!
Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. În cazul în care în etapa de contractare solicitantul nu transmite în termenul menționat documentele suport, cererea va fi respinsă și va fi înlocuită cu cererea imediat următoare din punct de vedere al punctajului din Raportul FINAL DE SELECȚIE publicat.




[bookmark: _Toc148620769][bookmark: _Toc182316865]CAPITOLUL VII ACHIZIȚIILE	
Solicitantul trebuie să respecte regulile privind evitarea conflictului de interese, în acest sens va depune spre verificare Declarația pentru respectarea regulilor privind evitarea conflictului de interese.
Solicitantul va prezenta la semnarea contractului dosarul achiziției ce va cuprinde obligatoriu:
1. trei oferte conforme;
2. solicitarea de ofertă cuprinde cerințele solicitantului, care devin obligatorii pentru ofertant (Formular model ce se regăsește pe site-ul www.afir.info);
3. declarația pentru respectarea regulilor privind evitarea conflictului de interese din partea fiecarui ofertant și din partea beneficiarului (Formular model ce se regăsește pe site-ul www.afir.info) ;
4. decizia motivată de alegere a ofertei câștigătoare;
5. oferte tehnice și financiare ale tuturor ofertanților și certificarile necesare efectuării lucrărilor/ și sau serviciilor ofertate. În acest scop se vor respecta reglementările Autorității Naţionale de Reglementare în Domeniul Energiei (ANRE) privind autorizărilor necesare acestor activități;[footnoteRef:7] [7:  ORDIN nr. 66 din 10 mai 2023privind aprobarea Regulamentului pentru autorizarea electricienilor în domeniul instalațiilor electrice, respectiv a verificatorilor de proiecte și a experților tehnici de calitate și extrajudiciari în domeniul instalațiilor electrice tehnologice;] 

6. contractul cu ofertantul câștigător
7. certificatul constatator emis de ONRC, cu codurile CAEN aferente lucrărilor și serviciilorofertate al tuturor ofertanților și al subcontractanților, dacă este cazul. 

Achiziția se va demara prin transmiterea unei solicitări de ofertă, formular care trebuie să conțină următoarele prevederi minimale:
· date de identificare a beneficiarului: denumirea și codul unic de înregistrare;
· date de contact al beneficiarului: adresa, telefon, e-mail, etc.;
· obiectul ofertei de achiziți: se vor detalia serviciile/bunurile/lucrările eligibile separat față de cele neeligibile (dacă este cazul);
· ofertanții trebuie să facă dovada domeniului de activitate principal sau secundar înscris în certificatul ONRC (coduri CAEN autorizate sau echivalente în cazul operatorilor economici externi);
· subcontractanții propuși, trebuie să dețină codul CAEN autorizat aferent părții din contract ce urmează a o efectua, acolo unde este cazul.
· Memoriul tehnic aferent studiului de fezabilitate transmis ofertanților odată cu solicitarea de ofertă;
· Dovada transmiterii solicitărilor de ofertă și a primirii ofertelor.

Memoriu tehnic al proiectului va fi întocmit pe baza specificațiilor tehnice din cadrul SF de către un proiectant autorizat ANRE[footnoteRef:8].  [8:  Lucrările de proiectare, executare și verificare a instalațiilor electrice se vor face cu respectarea prevederilor Legii Energiei nr 123/2012, cu completarile si modificarile ulterioare, privind acordarea atestatelor și/sau autorizațiilor aferente] 

Memoriul tehnic va conține următoarele cerințe minime obligatorii:
· specificații tehnice, ce definesc caracteristici referitoare la nivelul calitativ, tehnice și de performanță, dimensiuni, sisteme de asigurare a calității;
· detalii privind condițiile de livrare, ambalare, documente privind certificarea conformității cu standardele relevante; 
· termenul de livrare/execuție;
· cerințe privind garanția produselor, termenele de intervenție reparare/înlocuire;
· condiții și termene de plată,  avansuri, garanții financiare;
· perioada de valabilitate a ofertei.
Specificațiile tehnice din memoriul tehnic vor fi corelate cu cele din cererea de finanțare și vor fi menționate doar caracteristicile relevante/principale. Este recomandat ca acestea să fie prezentate sub forma unor intervale de valori fără nominalizarea anumitor mărci.
Oferta este considerată CONFORMĂ dacă:
1. respectă cerințele prezentate în solicitarea de ofertă și Studiu de fezabilitate;
2. este conformă din punct de vedere financiar dacă sunt ofertate toate bunurile/serviciile/ lucrările solicitate;
3. este conformă din punct de vedere tehnic dacă bunurile/serviciile/ lucrările solicitate sunt conforme cu SF-ul și solicitarea de oferte
4. nu prezintă indicii de înțelegeri anticoncurențiale; 
5. nu sunt indicii privind existența unui conflict de interese;



[bookmark: _Toc182316866]CAPITOLUL VII  MECANISMELE DE PLATĂ ÎN CADRUL SCHEMEI
Implementarea financiară se efectuează prin mecanismul prefinanțării și rambursării cheltuielilor efectuate în conformitate cu prevederile OUG nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative.
De asemenea, în cazul în care beneficiarul sprijinului nu se încadrează cu finalizarea proiectului în perioada de valabilitate a contractului / durata de implementare a investitiei, se va proceda la recuperarea sumele obținute din Fondul pentru modernizare.
[bookmark: _Toc182316867]1. Mecanismul prefinanțării
Beneficiarul poate accesa mecanismul de prefinanțare, astfel cum este prevăzut în Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare.
Beneficiarul poate depune o cerere de prefinanțare conform modelului prevăzut în anexa la contractul de finanțare, iar AFIR transferă suma către beneficiar în termenele prevăzute în contractul de finanțare. Valoarea maximă a prefinanțării nu poate depăși 30% din valoarea ajutorului de stat solicitat.

NOTĂ: 
Plata prefinanțării este condiționată de constituirea unei garanții în procent de maxim 100% din valoarea prefinanțării, prezentată sub forma unei scrisori de garanție bancară emisă de o instituție bancară sau nebancară din România/alte state membre ale Uniunii Europene, autorizată de BNR, pentru suma solicitată la prefinanțare, care să fie valabilă până la data la care beneficiarul justifică suma primită la prefinanțare, conform modelului prezentat în Anexa .... prezentul ghid.
În cazul în care instituţia financiară nebancară care a emis scrisoarea de garanţie este radiată din Registrul special al Băncii Naţionale a României, beneficiarul este obligat să prezinte o altă scrisoare de garanţie emisă în aceleaşi condiţii.Înlocuirea scrisorii de garanție este obligatorie şi în cazul beneficiarilor ale căror scrisori de garanţie au fost eliberate de instituţii financiare bancare, care nu mai pot desfăşura activitatea specifică în domeniul emiterii de garanţii bancare sau din alte motive de legalitate.
Garanţia trebuie constituită la dispoziţia AFIR pentru o perioadă cuprinsă între data cererii de acordare a prefinanțării şi data expirării duratei de execuţie a contractului.
Garanţia este eliberată în cazul în care AFIR constată că suma cheltuielilor reale efectuate, justificată pe bază de documente, depăşeşte suma prefinanțării.
Furnizorul de ajutor de stat solicită unilateral executarea SGB, pentru plata sumelor nejustificate aferente cererii de prefinantare. La cererea furnizorului de ajutor de stat, emitentul SGB va efectua plata de îndată, fără a fi nevoie de acordul expres al beneficiarului proiectului pentru care a fost acordată prefinanțarea.
Utilizarea prefinanțării se justifică de către beneficiar pe bază de documente, la ultima cerere de rambursare.
Cererea de prefinanțare poate fi depusă oricând după semnarea contractului de finanțare, conform graficului de eșalonare a plăților depus la AFIR.
De asemenea, beneficiarul care a solicitat prefinanțare are dreptul de a depune maxim două cereri de rambursare:
· prima cerere de rambursare, va fi depusă în termen de maximum 1 an de la data la care AFIR a virat prefinanțarea;
· [bookmark: _Hlk160036144]a doua cerere de rambursare va fi depusă după punerea în funcțiune și conectarea la rețea a capacității finanțate, fără a depăși durata de execuție a contractului de finanțare.
[bookmark: _Toc182316868]2. Mecanismul rambursării cheltuielilor efectuate 
Principiul de bază al finanţării nerambursabile este acela al rambursării cheltuielilor eligibile efectuate (suportate și plătite efectiv) în prealabil de către beneficiar. 
Beneficiarul va depune Dosarele cererilor de rambursare, în conformitate cu Graficul de  eșalonare a plăților din cadrul  Contractului de finanțare.
Dosarele Cererilor de rambursare se depun de beneficiar online și conform procedurilor de lucru AFIR în vigoare la momentul depunerii acestora și  trebuie să cuprindă documentele justificative prevăzute în INSTRUCŢIUNILE DE PLATĂ (Anexă la Contractul de finanţare).
În situația în care beneficiarul nu solicită prefinanțare, va depune la AFIR maxim două  cereri de rambursare pentru cheltuielile efectuate, în conformitate cu graficul asumat prin contractul de finanțare. 
Ultima cerere de rambursare va fi depusă în termen de maximum 30 de zile de la data punerii în funcțiune și conectarea a rețea a capacității finanțate, fără a depăși durata de execuție a contractului de finanțare.
În termen de maximum 30 de zile de la data depunerii de către beneficiar la AFIR, a cererii de rambursare întocmite conform Instrucțiunilor de plată anexă la contractul de finanțare, AFIR autorizează cheltuielile eligibile cuprinse în cererea de rambursare și efectuează plata sumelor autorizate în termen de 5 zile de la data la care AFIR dispune de resurse în conturile sale. După efectuarea plății, AFIR transmite beneficiarului o notificare de plată întocmită separat pentru fiecare cerere de rambursare, în termen de 48 de ore de la transferul sumelor autorizate.
Pentru depunerea de către beneficiar a unor documente adiționale sau clarificări solicitate de AFIR, termenul de 30 de zile poate fi întrerupt fără ca perioadele de întrerupere cumulate să depășească 7 zile lucrătoare.
În cazul nerespectării contractului de finanțare, AFIR poate aplica reduceri procentuale și recuperarea sumelor plătite necuvenit în conformitate cu legislația în vigoare. 
În cazul nerespectării normelor în domeniul ajutorului de stat, inclusiv a nerealizării capacității de stocare declarată în cererea de finanțare și care au condus la punctarea suplimentară inițială a proiectului, ajutorul de stat va fi restituit, inclusiv cu dobânzi.
În cazul ultimei cereri de rambursare depuse de către beneficiar în cadrul proiectului, termenul de 30 de zile poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile de la depunere.
Nedepunerea de către beneficiar a documentelor sau clarificărilor solicitate în termenul prevăzut în Instrucțiunile de plată  atrage respingerea cererii de rambursare.
După primirea facturilor pentru livrarea bunurilor/prestarea serviciilor/execuția lucrărilor, a altor documente justificative care atestă achiziția și recepția bunurilor/serviciilor necesare implementării proiectului și după achitarea costurilor respective, beneficiarul întocmește cererea de rambursare conform Instrucțiunilor de plată anexă la contractul de finanțare, împreună cu copii de pe documentele justificative aferente. Cererile de prefinanțare și cererile de rambursare se depun în conformitate cu graficul de eșalonare a plăților și cu termenele stabilite în calendarul de implementare, prevăzut în contractul de finanțare. Modelul cererii de rambursare este anexă la modelul de contract de finanțare.
În cazul în care beneficiarul nu justifică prefinanțarea la ultima cerere de rambursare, AFIR solicită beneficiarului să explice motivul pentru care nu a atins obiectivele menționate în cererea de finanțare și impune termene stricte pentru justificarea prefinanțării cu costurile reale susținute prin documente. În cazul în care beneficiarul nu respectă noul termen limită, AFIR va demara procedura de recuperare a prefinanțării în conformitate cu mecanismul pentru investițiile suspendate. 
După semnarea contractului de finanțare, beneficiarul va contracta un auditor financiar independent pentru verificarea costurilor solicitate la rambursare de la AFIR, conform criteriilor de eligibilitate aplicabile investițiilor finanțate prin Fondul pentru modernizare. Auditorul va emite un raport separat pentru fiecare cerere de rambursare. Beneficiarul are obligația să anexeze la dosarul fiecărei cereri de rambursare raportul emis de auditor. 
Utilizarea semnăturii electronice pe formularele de plată aferente proiectelor de investiții depuse pe această Schemă este obligatorie. 
Beneficiarii finanțării FM trebuie să completeze electronic formularele de plată și să le încarce în sistemul electronic prin intermediul paginii de internet a AFIR. Aplicația nu va mai solicita și încărcarea documentului tipărit, semnat olograf și scanat.





[bookmark: _Toc182316869]CAPITOLUL  VIII RECUPERAREA  AJUTORULUI DE STAT 
În cazul ajutorului de stat finanțat prin prezenta schemă, pentru care se constată că a fost solicitat și încasat ilegal sau a fost utilizat abuziv, administratorul transmite beneficiarului o decizie de recuperare a ajutorului de stat, respectiv o decizie de încetare a contractului de finanţare.
Încetarea contractului de finanţare determină aplicarea măsurilor necesare în vederea recuperării ajutorului de stat plătit.
Ajutorul de stat acordat ilegal sau utilizat abuziv se recuperează total în cazul neîndeplinirii condițiilor generale de eligibilitate ale beneficiarului și ale proiectului, respectiv proporţional cu gradul de nerealizare, după caz, pentru neîndeplinirea condițiilor specifice de eligibilitate și selecție ale beneficiarului și proiectului stabilite prin ghidul solicitantului și în conformitate cu prevederile contractului de finanțare.
Recuperarea ajutorului de stat acordat se face cu perceperea de dobânzi datorate conform Ordonanței de urgență a Guvernului nr. 77/2014, privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările și completările ulterioare, de la data la care ajutorul de stat/minimis a fost plătit beneficiarului, până la data recuperării efective și se realizează, astfel:
i) pentru perioada cuprinsă între data plății ajutorului de stat și data emiterii titlului de creanță inclusiv, administratorul de schemă va emite Decizie de recuperare a ajutorului de stat acordat, care repezinta titlu executoriu la data emiterii acesteia; decizia include creanța bugetară stabilită și valoarea dobânzii calculate de la data plății ajutorului de stat, până la data emiterii titlului de creanță inclusiv. Aceasta se transmite spre executare silită ANAF în vederea aplicării prevederilor Legii nr.207/2015, cu modificările și completările ulterioare;
ii) pentru perioada cuprinsă între data emiterii deciziei de recuperare și data recuperării sau a rambursării integrale, valoarea dobânzii datorate se calculeaza de ANAF, care  emite  titlul de creanță pe care îl va transmite debitorului în vederea efectuării plății și administratorului de schemă, spre știință. Sumele încasate de ANAF vor fi virate administratorului de schemă în termen de maxim 15 zile lucrătoare de la data încasării de la debitor.
Rata dobânzii utilizată pentru determinarea cuantumului dobânzii de recuperat, se aplică de la data la care a fost plătit ajutorul de stat ce trebuie recuperat până la data recuperării. Cu toate acestea, în cazul în care trece mai mult de un an de la data la care a fost plătit ajutorul de stat/de minimis ce trebuie recuperat şi până la data recuperării ajutorului, dobânda se recalculează la intervale de un an, având ca bază rata de referinţă în vigoare în momentul recalculării comunicată de către Comisia Europeană pentru România, conform prevederilor Ordonanței de urgență a Guvernului nr. 77/2014, cu modificările și completările ulterioare.Mecanismul recuperării ajutorului de stat se detaliază în procedurile de lucru ale administratorului de schemă.



[bookmark: _Toc182316870]CAPITOLUL IX IMPLEMENTAREA PROIECTELOR  
Implementarea proiectelor se realizează de către beneficiarii sprijinului prin îndeplinirea formalităţilor specifice obţinerii tuturor avizelor şi acordurilor, precum şi prin instalarea sistemelor de producere a energiei electrice din surse regenerabile (eoline / solare) pentru autoconsum realizate de întreprinderile din cadrul sectorului agricol și industriei alimentare.
Durata de implementare a proiectului este de maximum 21 de luni şi reprezintă termenul limită până la care beneficiarul poate depune ultima cerere de rambursare.
Durata de execuție a Contractului de Finantare cuprinde durata de implementare a proiectului la care se adaugă termenul de 90 de zile calendaristice pentru efectuarea ultimei tranșe de rambursare.
Durata de implementare a proiectului poate fi suspendată pe o perioadă determinată, cu acordul părţilor, la solicitarea justificată a oricăreia dintre acestea, dar nu mai mult de 31.12.2028.


[bookmark: _Toc148620771][bookmark: _Toc182316871]CAPITOLUL X  MONITORIZAREA EX POST A PROIECTELOR
Monitorizarea finanţării acordate în cadrul programului, a investiţiilor realizate, precum şi a respectării condiţiilor prevăzute în prezentul ghid se face de către AFIR pe o perioadă de cinci ani de la data  punerii în funcțiune a investiției.
Beneficiarii au următoarele obligaţii pe perioada de monitorizare:
1. să utilizeze şi să conserve bunurile achiziţionate prin program cu diligenţele unui bun proprietar;
2. să menţină în funcţiune sistemul de producere a energiei electrice din surse regenerabile (eoline /solare) pentru autoconsum realizate prin program exclusiv pentru activitatea desfașurată conform codurilor CAEN eligibile pentru schemă (CAEN 01, CAEN 10, CAEN 11);
3. să permită/să ia toate măsurile necesare pentru a se permite reprezentanţilor AFIR şi ai instituţiilor abilitate să verifice şi să controleze modul în care sunt îndeplinite obiectivele proiectului, inclusiv prin vizite la faţa locului;
4. să permită accesul persoanelor autorizate în vederea colectării datelor referitoare la energia electrică produsă şi, după caz, livrată în reţeaua naţională de distribuţie a energiei electrice;
5. să furnizeze şi să transmită AFIR orice informaţie sau documente relevante, solicitate în mod rezonabil de către aceasta, în termenul prevăzut în procedura operațională;
6. să nu afecteze investiţia finanţată şi funcţionarea acesteia prin modificarea imobilului pe care se implementează proiectul;
7. să nu înstrăineze imobilul pe care se implementează proiectul în favoarea unei persoane juridice sau a unei entităţi care desfăşoară activităţi economice. 



[bookmark: _Toc148620772][bookmark: _Toc182316872]CAPITOLUL XI  TERMENI ȘI EXPRESII SPECIFICE SCHEMEI DE SPRIJIN
În sensul prezentului ghid, termenii şi expresiile de mai jos se definesc astfel:
a) analiza documentelor - procesul prin care se verifică conținutul documentelor obligatorii care trebuie depuse, valabilitatea şi eligibilitatea acestora;
b) aplicaţie informatică - software administrat şi pus la dispoziţie gratuit de către AFIR, prin intermediul căruia este gestionată schema de sprijin;
c) beneficiar - persoană juridică care a realizat un proiect de investiţii şi care a încheiat un contract de finanţare cu AFIR;
d) cerere de finanţare - formular electronic, care se depune de către solicitant în format online pe site-ul AFIR în cadrul sesiunii de depunere proiecte în vederea obţinerii finanţării nerambursabile;
e) certificat de racordare - document emis de către operatorul de reţea în vederea punerii sub tensiune a instalaţiilor electrice de la locul de consum şi/sau de producere şi a utilizării reţelei, care certifică îndeplinirea condiţiilor prevăzute în avizul tehnic de racordare valabil, conform Regulamentului privind racordarea utilizatorilor la reţelele electrice de interes public, aprobat prin Ordinul preşedintelui Autorităţii Naţionale de Reglementare în Domeniul Energiei nr. 59/2013, cu modificările şi completările ulterioare;
f) cheltuieli eligibile - cheltuieli efectuate de către beneficiar cu achiziţia de produse şi/sau lucrări necesare implementării proiectului şi care pot fi finanţate din Fondul pentru Modernizare;
g) conformitate administrativă – prezența documentelor obligatorii solicitate la depunerea cereri de finanțare în platforma specifică schemei;
h) contract de finanțare - contractul încheiat între beneficiar şi AFIR, al cărui model este prevăzut ca anexă a prezentului ghid;
i) contribuţie proprie - suma susţinută de beneficiar reprezentând diferenţa dintre valoarea totală a investiției și valoarea acordată de AFIR prin program;
j) demararea lucrărilor -  înseamnă fie demararea lucrărilor de construcţii în cadrul investiţiei, fie primul angajament cu caracter juridic obligatoriu de comandă pentru echipamente sau oricare alt angajament prin care investiţia devine ireversibilă, în funcţie de care are loc primul. Cumpărarea de terenuri şi lucrările pregătitoare, cum ar fi obţinerea avizelor/autorizațiilor şi realizarea studiilor de fezabilitate nu sunt considerate drept demarare a lucrărilor. În cazul preluărilor de întreprinderi, demararea lucrărilor corespunde datei dobândirii activelor direct legate de unitatea preluată; 
k) efectul stimulativ - înseamnă prezentarea de către solicitant administratorului de ajutor de stat a unei cereri de finanțare înainte de demararea lucrărilor la proiectul sau la activitatea respectivă;
l) implementare proiect – totalitatea activităților derulate de beneficiar de la semnarea contractului de finanțare până la data depunerii ultimei tranșe de rambursare;
m) invertor – dispozitiv care permite transformarea curentului continuu produs de sistemul de panouri fotovoltaice în curent alternativ;
n) invertor hibrid – invertorul care permite gestionarea energiei electrice produse pentru consum propriu, pentru stocarea acesteia în baterii și pentru livrarea surprusului în sistemul energetic național;
o) neconformitatea documentelor – situația în care există diferențe sau contradicții între informațiile din documentele transmise de solicitant/beneficiar; 
p) panou (modul) solar fotovoltaic - blocul constructiv de bază al unui sistem de panouri fotovoltaice, constituit dintr-un număr de celule solare fotovoltaice interconectate;
q) [bookmark: _Hlk129264493]reprezentantul legal – persoana desemnată să reprezinte solicitantul în relatia contractuală cu AFIR, conform legislatiei în vigoare; 
r) solicitant – persoană juridică, potenţial beneficiar al sprijinului nerambursabil;
s) valoare eligibilă a proiectului – suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul ghid și care pot fi decontate prin Schemă; 
t) valoarea neeligibilă a proiectului – reprezintă suma cheltuielilor pentru bunuri, servicii şi/ sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin Schemă. 
u) valoarea totală a proiectului – suma cheltuielilor eligibile şi neeligibile pentru bunuri, servicii, lucrări.

[bookmark: _Toc182316873]Reguli de interpretare
În cuprinsul prezentului ghid sunt utilizate următoarele reguli de interpretare:
a) termenul de „zi“ sau „zile“ reprezintă zi calendaristică ori zile calendaristice, dacă nu se specifică altfel. Termenul se calculează fără a se lua în calcul prima şi ultima zi, iar când ultima zi a unui termen cade într-o zi nelucrătoare, termenul se prelungeşte până în prima zi lucrătoare care urmează. Documentele şi actele solicitate prin ghid pot fi utilizate şi în data eliberării lor;
b) cu excepţia unor prevederi contrare, cuvintele la forma de singular includ şi forma de plural şi viceversa, acolo unde acest lucru este permis de context.

[bookmark: _Toc182316874]Abrevieri
În cuprinsul prezentului ghid sunt utilizate următoarele abrevieri:
a. MADR – Ministerul Agriculturii și Dezvoltări Rurale 
b. AFIR – Agenția pentru Finanțarea Investițiilor Rurale;
c. ANRE - Autoritatea Naţională de Reglementare în Domeniul Energiei;
d. TVA - taxa pe valoarea adăugată.
e. PNIESC - Planul Național Integrat în domeniul Energiei și Schimbărilor Climatice 2021 – 2030 
f. FM - Fondul pentru Modernizare



AFIR ÎN SPRIJINUL DUMNEAVOASTRĂ 
AFIR vă stă la dispoziţie de luni până joi între orele 8:30 și 17:00 și vineri 8,30 și 14,30 pentru a vă acorda informaţii privind modalităţile de accesare a Schemei de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare, dar și pentru a primi propunerile sau sesizările dumneavoastră privind derularea acestei scheme. Experţii AFIR vă pot acorda, în termenul legal, orice informaţie necesară în demersul dumneavoastră pentru accesarea Schemei de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare. AFIR, prin cele 8 Centre Regionale , vă poate acorda informaţiile necesare pentru a  solicita finanţarea proiectului dumneavoastră.
Dacă doriți să obțineți informații sau consideraţi că sunteţi defavorizat în accesarea fondurilor europene spuneți-ne!
Bucureşti, Str. Ştirbei Vodă, nr. 43, sector 1
reclamatii@afir.info
www.afir.ro

Însă, nu uitaţi că experţii AFIR nu au voie să vă acorde consultanţă privind realizarea proiectului.
Echipa AFIR vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a AFIR. 
De asemenea, dacă consideraţi că sunteţi nedreptăţit, defavorizat sau sesizaţi posibile neregularităţi în derularea Schemei de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare, nu ezitaţi să vă adresaţi în scris Agenţiei pentru Finanţarea Investiţiilor Rurale, pentru soluţionarea problemelor. 
Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.
Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare, consultaţi acest Ghid. Dacă doriţi informaţii suplimentare puteţi să formulaţi întrebări către departamentul de relaţii publice din cadrul AFIR. 
* * * 
[bookmark: _Toc148620773][bookmark: _Toc182316875]ANEXE
Anexa 1 – Modelul Cererii de finanțare
Anexa 2 - Grila de verificare a conformității administrative și a eligibilității cererii de finanțare 
Anexa 3 - Grila de evaluare tehnico-economică a ofertelor 
Anexa 4 - Manualul de identitate vizuală a Fondului pentru modernizare




[bookmark: _Toc148620774]
[bookmark: _Toc182316876]Anexa 1 – Modelul Cererii de finanțare
Cererea de finanțare în format pdf inteligent se va putea descărca pentru verificare/testare de pe siteul AFIR cu 5 zile înainte de deschiderea sesiunii de depunere.




[bookmark: _Toc148620775][bookmark: _Toc182316877]Anexa 2 - Grila de verificare a conformității administrative și a eligibilității 
Sistem de notare: DA, NU, N/A (nu este cazul)

	Criteriu
	DA
	NU
	N/A
	Obs.

	Grilă de verificare a conformității administrative
	
	
	
	

	Conformarea formală cu toate cerinţele specifice formulate în ghidul solicitantului:
	
	
	
	

	a) Cererea de finanțare a fost încărcată în platforma electronică și are toate secțiunile completate?
	
	
	
	

	b) Cererea de finanţare include toate documentele anexe obligatorii, în formatul solicitat prin ghidul solicitantului?
	
	
	
	

	Eligibilitate
	
	
	
	

	1. Eligibilitatea solicitantului
	
	
	

	a) Solicitantul face parte din categoria de beneficiari eligibili menţionată în Ghidul solicitantului?
       Se probează prin:
· Actul constitutiv/Statutul/actul normativ de înființare sau documente echivalente cu traducere autorizată; 
· Certificatul constatator eliberat de Oficiul Național al Registrului Comerţului (emis cu maximum 30 zile înainte de depunerea Cererii de finanțare), valabile la data depunerii Cererii de finanțare sau adeverință privind înscrierea solicitantului în Registrul Național al Organizațiilor de Îmbunătățiri Funciare după caz

	
	
	
	

	b) Solicitantul îndeplinește cumulativ următoarele condiţii:
1. sunt constituiţi în conformitate cu legislația aplicabilă în domeniu; 
2. nu este în incapacitate de plată/în stare de insolvenţă, conform prevederilor Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, după caz;
3. nu este în stare de insolvență, faliment, lichidare, nu au afacerile conduse de un administrator judiciar sau activităţile lor comerciale nu sunt suspendate ori nu fac obiectul unui aranjament cu creditorii sau sunt într-o situaţie similară cu cele anterioare, reglementată prin lege, ori nu fac obiectul unei proceduri legale pentru declararea lor în stare de insolvență, faliment, lichidare, conducerea afacerilor de un administrator judiciar;
4. şi-a îndeplinit obligațiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat sau, în cazul în care figurează cu datorii fiscale restante, solicitantul își ia angajamentul să prezinte la contractare graficul de eșalonare a datoriilor către bugetul consolidat;
5. nu este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice;
6. solicitantul/reprezentantul legal al solicitantului nu are înscrieri de natură economico-financiară în cazierul judiciar ; 
7. nu face obiectul unui ordin de recuperare neexecutat în urma unei decizii anterioare a Consiliului Concurenţei, a Comisiei Europene, a unui furnizor/administrator de ajutor de stat sau a instantei, prin care un ajutor de stat/de minimis a fost declarat ilegal şi incompatibil cu piaţa internă;
8. demonstrează capacitate tehnică pentru susținerea activităților proiectului; 
9. nu se încadrează în categoria întreprinderilor aflate în dificultate, astfel cum sunt definite la art. 2 pct. 18 din Regulamentul (UE) nr. 651/2014, cu excepția situației prevăzute la art. 1 alin. (4) lit. c), teza finală din Regulament.
Se probează prin:
· Declaraţia unică a solicitantului – parte integrantă la Cererea de finanţare, 
· Buletinul Procedurilor de Insolvență, Registrul situaţiilor de insolvenţă al Administraţiei Judeţene a Finantelor Publice locale, alte documente specifice, după caz, fiecărei categorii de solicitanți;
· Graficul de eşalonare a datoriilor către bugetul consolidat (în cazul în care beneficiarul figurează cu datorii restante fiscale);
· Cazier fiscal şi/sau Cazier judiciar al solicitantului/reprezentantului legal, aflate în termenul de valabilitate (verificare de către AFIR[footnoteRef:9]) [9:  În situația în care documentele verificate de AFIR în bazele de date ale instituțiilor de stat nu sunt actualizate, solicitantul poate aduce mijloace de probă privind stadiul actualizat al acestora.] 

	
	
	
	

	c) Solicitantul demonstrează capacitate financiară pentru susţinerea implementării proiectului: 
        Se probează prin:
· Bugetul aprobat al întreprinderii și documentele specifice în funcție de forma de organizare a solicitantului, care dovedesc realizarea demersurilor pentru includerea în bugetul întreprinderii, respectiv Hotărâre AGA/CA/altele asemenea care să angajeze solicitantul, după caz, privind aprobarea finanțării cheltuielilor neeligibile din proiect, aprobarea fluxului financiar pentru implementarea proiectului şi aprobarea contravalorii cheltuielilor altele decât cele eligibile. Documentul trebuie să cuprindă obligatoriu, dar fără a se limita laurmătoarele: denumirea proiectului, valoarea totală, din care eligibilă și neeligibilă, indicatorii tehnico-economici ai proiectului menționate în cererea de finanțare și studiul de fezabilitate.;
	
	
	
	

	B. Eligibilitatea proiectului de investiție
	
	
	

	Se verifică informaţiile și corelarea acestora din Cererea de finanțare şi documentele anexe aferente. – (conformitatea documentelor). 
	
	
	
	

	a) Proiectul de investitie se încadrează în categoriile de acțiuni finanțabile, eligibile, menţionate în Ghidul specific. 
· Se verifică în secțiunile Obiectivele proiectului, Descrierea proiectului din Cererea de finantare, precum si din Studiul de Fezabilitate 
	
	
	
	

	b) Proiectul de investitie este localizat în Romania 
        Se probează prin secțiunea Localizare proiect din Cererea de finanțare și amplasamentul stabilit în Studiul de Fezabilitate
	
	
	
	

	c) Amplasamentul proiectului este clar stabilit?
Se probează prin Studiul de fezabilitate și Planul de amplasament pentru imobilele pe care se propune a se realiza investiţia în cadrul proiectului.
	
	
	
	

	d) Proiectul vizează realizarea capacităților noi de producere a energiei electrice din surse eoliene sau solare, cu sau fără capacități de stocare integrate. 
 A se vedea Cererea de finanţare și Studiul de Fezabilitate.
	
	
	
	

	e) Valoarea ajutorului de stat acordat în cadrul schemei pe MW instalat este de maxim 100% din costurile eligibile:
•	Pentru energie eoliană
-	700.000  Euro/MW – pentru capacități instalate mai mici de 1 MW, inclusiv
-	700.000 Euro/MW – pentru capacități instalate mai mari de 1 MW
•	Pentru energie solară
-	650.000 Euro/MW – pentru capacități instalate mai mici de 1 MW, inclusiv, 
-	550.000 Euro/MW – pentru capacități instalate mai mari de 1 MW
A se vedea Cererea de finanţare si Studiul de Fezabilitate.
	
	
	
	

	f) Proiectul de investiții respectă principiul “efectului stimulativ” conform prevederilor art. 6 alin. 1 și 2 din Regulamentul (UE) nr. 651/2014, cu completările si modificările în vigoare;
	
	
	
	

	g) Proiectul nu a mai beneficiat de finanţare din fonduri publice, cu excepţia studiilor preliminare - studiul de prefezabilitate, analiza geotopografică, studiu de fezabilitate, proiect tehnic, detalii de execuţie și condiționat de faptul ca acestea să nu fie solicitate pentru finanțare în temeiul prezentei scheme de ajutor.
	
	
	
	

	h) Durata de implementare a proiectului nu depășește data de finalizare a investiției prevăzută în cadrul schemei de sprijin;
	
	
	
	

	i) Valoarea ajutorului de stat solicitat nu depășește 20 milioane EUR pe beneficiar (echivalent în lei la cursul BCE valabil la data întocmirii studiului de fezabilitate). 
	
	
	
	

	j)  Proiectul de investiții respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie, dezvoltarea durabilă, achiziţiile publice, informare şi publicitate a FM, ajutorul de stat precum şi orice alte prevederi legale aplicabile fondurilor europene.
	Se probează prin:
· Declaraţia unica a solicitantului - parte integrantă la Cererea de finanţare;
· Respectarea  Manualului de identitate vizuală, elaborat de Ministerul Energiei și care va cuprinde, fără a se limita la, activitățile ce vor fi derulate, bugetul alocat acestora, etc., conform Regulamentului (UE) nr. 2020/1001 al Comisiei din 9 iulie 2020
	
	
	
	

	k) Bugetul proiectului respectă indicaţiile privind încadrarea în categoriile de cheltuieli
	
	
	
	

	l) Terenurile/clădirile necesare înființării și funcționării investiţiei sunt puse la dispoziția  proiectului.
Se probează prin: 
· Extras de carte funciară, nu mai vechi de 30 de zile, în care este intabulat dreptul de folosință, dacă este cazul și probează faptul că imobilele (teren și/sau clădiri) sunt libere de orice sarcini (în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun; 
· Documentul/Înscrisul care atestă dreptul de folosință asupra terenului/imobilului (ex: act de proprietate/contract de concesiune/superficie/închiriere/administrare etc.) valabil cel puţin 5 ani de la data previzionată pentru efectuarea plății finale în cadrul proiectului. În plus, unde dreptul de proprietate nu este deținut de solicitant se va prezenta și acordul proprietarilor asupra terenurilor private unde accesul se face conform prevederilor Codului civil; 
În situația în care solicitantul nu prezintă documentele enumerate mai sus se depune dovada iniţierii demersului de obţinere a dreptului de folosință.
În situația în care investiția se instalează pe o clădire/teren care este grevată/grevat de ipotecă, aplicantul va depune, la contractarea proiectului, o scrisoare din partea instituției creditoare (banca) conform căreia aceasta își exprimă acordul cu privire la realizarea investiției pe imobilul grevat.
· Declarația unică a solicitantului privind condiţile pe care trebuie să le îndeplinească  terenul/clădirea pe care se face investiţia la data depunerii cererii de finanțare.

	
	
	
	

	m) Nu sunt eligibile proiectele de investitii care sunt propuse pentru a înlocui capacități mai vechi de producere a energiei electrice din surse regenerabile de energie solară și eoliană, proiectele ce vizează extinderi ale capacităților existente și nici proiectele care nu au prevăzut un autoconsum de minimum 70% din energia electrică produsă prin capacitatea nou instalată 
Se probează prin:
· Cererea de finanţare;
· Studiul de Fezabilitate;
· Auditul electroenergetic în baza facturilor anterioare și/sau de tip proiectiv, pentru validarea curbei de consum de energie electrică pentru ultimile 12 luni, a dimensionării sistemului fotovoltaic, inclusiv proiecție producție/consum propriu energie electrică.  

	
	
	
	

	n)	 Nu sunt eligibile proiectele mixte care propun investiții în capacitați de producție de energie din surse eoliene și surse solare.
	
	
	
	

	o) Solicitantul a mai obținut finanțări nerambursabile pentru aceeași investiție? 
Se va interoga atât baza de date AFIR, cât și bazele de date ale altor instituții care finanțează investiții similare, de ex. Ministerului Energiei, Ministerului Investițiilor și Proiectelor Europene, etc., în vederea verificării posibilelor situații de dublă finanțare, pe baza protocoalelor semnate.
	
	
	
	

	Proiectul este admis din punct de vedere al conformității și al eligibilității documentelor?
	
	
	
	

	· Da
	· Nu
	
	
	
	

	Comentarii

	
	
	
	








[bookmark: _Toc148620776]
[bookmark: _Toc182316878]Anexa 3 - Grila de evaluare tehnico-economică 

	Grila de evaluare tehnico-economică a ofertei
	Maxim
	Minim
	Mod calcul

	Criteriu 1. Cuantum ajutor de stat solicitat pentru proiect din cheltuielile eligibile/ MW instalat de producție 
Se urmărește subvenția publică oferită per MW instalat să fie cea mai joasă și să se evite supracompensarea. Cuantumul ajutorului de stat se raportează la capacitatea instalată de producție (Euro/MW instalat):
	max 70 pct
	0 pct
	

	Acordarea punctajului: 
➢ Valoarea cea mai mică a ajutorului de stat solicitat (Euro/MW) - 70 pct
➢ Valoarea cea mai mare a ajutorului de stat solicitat(Euro/MW) - 0 pct 
Valorile intermediare vor fi punctate descrescător în funcție de ajutorul  de stat solicitat (Euro/MW)
	70.00
	 
	

	Se va verifica:
· Producția de energie electrică din surse regenerabile obținută prin investițiile din proiect, pe 1 an și ajutorul public nerambursabil menționate în Studiul de fezabilitate și Cererea de finanțare. 
Pentru criteriul de selecție C 1 Acordarea punctajului se va face:
· Valoarea cea mai mică a ajutorului de stat solicitat (Euro/MW) - 70 pct
· Valoarea cea mai mare a ajutorului de stat solicitat (Euro/MW) - 0 pct
· Valorile intermediare ale ajutorului de stat solicitat (Euro/MW) se calculează conform ecuației dreptei:
ax + b = y, unde:
x este valoarea ajutorului de stat solicitat y este punctajul obținut
a și b sunt coeficienții dreptei, care se vor calcula înlocuind valorile x și y în ecuația dreptei după cum urmează;
· Când x este valoarea maximă a ajutorului de stat solicitat, y este 0
· Când x este valoarea minimă a ajutorului de stat solicitat, y este 70 de puncte

Notă: acordarea punctajului final pentru criteriul acesta va fi posibilă numai după închiderea sesiunii de depunere a cererilor de finanțare. 
Astfel, valoarea cea mai mică a ajutorului de stat solicitat/MW produs va avea cel mai mare punctaj.

	Criteriul 2.  Procentul de autoconsum (*)
	max 10 pct
	0 pct
	Mod calcul

	2.1 Producția de energie obținută în urma investiției este utilizată de către beneficiarul sprijinului într-un procent din intervalul peste 90 % și până la 100 % (inclusiv)  (>90% și ≤ 100%) 
	10.00
	 
		
 
 

	2.2 Producția de energie obținută în urma investiției este utilizată de către beneficiarul sprijinului într-un procent din intervalul peste 80 % și până la 90 %  (inclusiv)  (>80% și ≤ 90%) 
	5.00
	 
	

	2.3 Producția de energie obținută în urma investiției este utilizată de către beneficiarul sprijinului într-un procent din intervalul peste 70 % și până la 80 %  (inclusiv)  (>70% și ≤ 80%)
	0.00
	 
	

	Pentru determinarea procentului de autoconsum se va proba prin Auditul electroenergetic. 

	Criteriul 3.  Proiectele care vizează și capacitate de stocare
	max 10 pct
	0 pct
	Mod calcul

	1. Proiectele care prevăd în cadrul investiției și capacitate de stocare care poate stoca minim energia produsă de capacitatea de producere de energie (la puterea ei nominală) instalată prin proiect timp de 12 minute.
Exemplu: pentru a putea primi punctele aferente trebuie ca o capacitate de producere de 1 MW să stocheze 0,2 MWh (reprezentând stocarea energiei produse la puterea nominală a centralei timp de 12 minute).
	10.00
	 
	 

	Se va verifica în Studiul de fezabilitate dacă au fost prevăzute capacități de stocare, care să acopere minim energia produsă de capacitatea de producere de energie (la puterea ei nominală) instalată prin proiect timp de 12 minute.

	Criteriul 4.  Domeniul de activitate al solicitantului
	max 10 pct
	0 pct
	Mod calcul

	OUAI
	10.00
	 
	 

	CAEN 01
	7.00
	 
	 

	CAEN 10
	5.00
	 
	 

	CAEN 11
	2.00
	 
	 

	Se vor verifica:
· Certificatul constatator eliberat de Oficiul Național al Registrului Comerţului sau adeverintă privind înscrierea în Registrul Național al Organizațiilor de Imbunătățiri Funciare.
· Actul constitutiv, Actul de înființare/Statutul sau documente echivalente cu traducere autorizată (emise cu maximum 30 zile înainte de depunerea ofertei), valabile la data depunerii cererii de finanțare.

	Total puncte
	100
	 
	100%

	
	
	
	

	Criteriul de departajare pentru proiecte cu punctaj egal
	 
	 
	 

	Valoarea totală a proiectului de investiții  - prioritate primesc proiectele cu valoarea totală (eligibilă și neeligibilă) cea mai mare
	 
	 
	 

	(*) proiectele trebuie să asigure un procent de minim 70 % autoconsum, conform definiției autoconsumului

MANUAL DE IDENTITATE VIZUALĂ

https://energie.gov.ro/wp-content/uploads/2023/11/Manualul-de-Identitate-Vizuala-pentru-Fondul-pentru-modernizare-MIV-FM.pdf 

